Vürstide liit

(Deutsche) Fürstenbund ("[Saksa] vürstide liit") oli peamiselt protestantlike vürstide liit Saksa-Rooma riigis, moodustatud aastal 1785 Friedrich II eestvedamisel. Liit, mis esialgu koosnes kolmest suurest põhjapoolsest riigist, Brandenburg/Preisimaast, Hannoverist ja Saksimaast, loodi ametlikult keisririigi põhiseadusliku terviklikkuse ja territoriaalse status quo kaitsmiseks, kuid üsna pea vastu seisma Joseph II kauasele ambitsioonile liita Baieri Habsburgide valdustega.

Varsti pärast Habsburgide maade ainuvalitsejaks saamist peale oma ema Maria Theresia surma aastal 1780, elustas Joseph II vana ambitsiooni ning astus läbirääkimistesse Pfalzi ja Baieri kuurvürsti Karl Theodoriga eesmärgiga vahetada Baieri Austria Madalmaade vastu. Oleks plaan vilja kandnud, oleksid Habsburgid kasvatanud oma tuumikvaldusi suure külgneva saksakeelse territooriumiga, vabanedes samal ajal kaugetest provintsidest, mida oleks olnud keerukas ja kulukas kaitsta, kui Austria oleks sattunud sõtta Prantsusmaa ja/või Preisimaaga. Karl Theodori jaoks oli huvi kavandatud tehingus peamiselt maineküsimus, kus ta nägi end taastatud Burgundia hertsogkonna valitsejana, võib-olla kuningatiitliga, mis koosnes Lõuna-Madalmaadest pluss tema olemasolevad valdused Alam- ja Ülem-Reini piirkonnas, nagu Reini Pfalz ja Berg-Jülichi hertsogkond.

Kuulujutt tehingust osutus vastumeelseks nii ambitsioonikale Friedrich II-le, kes nägi endas tähtsaimat Saksa monarhi, kui ka Hannoveri ja Saksimaa kuurvürstidele, kes olid häiritud kavandatud territooriumite vahetamise kaugeleulatuvatest poliitilistest ja strateegilistest tagajärgedest. Kui nad teatasid avalikult oma vastuseisust Deutsche Fürstenbund loomise kaudu, ühinesid nendega varsti väiksemate protestantlike riikide valitsejad, sealhulgas Braunschweig-Wolfenbütteli, Saksi-Gotha, Saksi-Weimari, Mecklenburgi, Badeni ja Brandenburg-Ansbachi. Mainzi peapiiskop-kuurvürst, keisririigi ülemkantsler, andis lõpuks oma toetuse, mitte vaid seepärast, et oli teada, et Karl Theodor ja Joseph II rääkisid ka Salzburgi peapiiskopkonna võimalikust ilmalikustamisest, mis kiilus ebamugavalt Baieri ja Austria vahele.

Joseph II oli jahmunud ootamatult tugevast vastuseisust oma plaanile ja pärast mõningaid väiksemaid mõõgatäristamisi peatas oma projekti. Olles saavutanud oma tõelise eesmärgi, lagunes Fürstenbund järk-järgult ja kadus täiesti pärast Prantsuse revolutsiooni puhkemist aastal 1789 ja Joseph II surma aasta hiljem.


Gellérti mägi

Gellérti mägi (ungari keeles Gellért-hegy, saksa keeles Blocksberg, ladina keeles Mons Sancti Gerhardi, türgi keeles Gürz İlyas Bayırı) on Budapesti keskuses Doonau jõe parema kalda kohal kõrguv 235 meetri kõrgune mägi. Mägi moodustab osa linna I ja XI ringkonnast.

Gellérti mägi on saanud nime püha Gellérti järgi, kes mäelt surnuks heideti. Mäe jalamil Vabadussilla kõrval paikneval Gellérti väljakul asub kuulus samanimeline hotell ja Gellérti ravitermid. Hotelli ja Doonau poole avaneb Gellérti mäe koobas.

Mäe otsas asub Budapesti tsitadell, kust avaneb vaade linna läbivale jõele mõlemas suunas.


Gandersheimi klooster

"Keiserlik vaba ilmalik Gandersheimi sihtasutus" (Kaiserlich freie weltliche Reichsstift Gandersheim), nagu see oli ametlikult tuntud 13. sajandist kuni selle kaotamiseni aastal 1810, oli kõrgaadlike vallaliste tütarde kogukond, kes veetsid jumalakartlikku elu, kuid ilma kloostrielu tõotuseta, mis on sõna "ilmalik" tähendus nimetuses.


Franjo Bosanac

Franjo Bosanac (ladina keeles Franciscus Bossinensis – "Franciscus Bosnialane"; 1485–1535) oli Balkanilt pärit ja Itaalias tegutsenud renessansihelilooja, kes kirjutas muusikat peamiselt lautole kui soolopillile või kui laulja saatepillile.

Franjo Bosanac elas ja töötas Veneetsias, peamiselt koostöös tuntud muusikakirjastaja Ottaviano Petrucciga, kuid ka Estede õukonnas. Noodikirja õppis ta tundma, kopeerides tollaste kuulsate heliloojate loomingut – ta kopeeris sadu frottola'id (populaarseid polüfoonilisi laule). Bosanac ise avaldas 1509–1511 Petrucci kirjastuses kaks kogumikku, milles oli 126 neljahäälset frottola't ja 46 ritšerkaari (lühipala mängimiseks enne või pärast laule) temalt endalt ning heliloojatelt nagu Marchetto Cara ja Bartolomeo Tromboncino. Neile eelnesid kogumikud Francesco Spinacinolt (kaks kogumikku, 1507), Joan Ambrosio Dalza (1508) ja Giovan Maria Giudeo (1508, kaotsis). Vaatamata slaavi päritolule kuulub tema looming Põhja-Itaalia renessanssmuusika traditsiooni.

Bosanaci esimeses kogumikus avaldatud Marchetto Cara frottola't "Io non compro più speranza" esitas USA saatesarjas "The X Factor" 2009. aastal ansambel The Bastard Sons of Dioniso.


Kirbla kirikumõis

Kirbla kirikumõis (saksa keeles Pastorat Kirrefer) oli kirikumõis Kirbla kihelkonnas Läänemaal.


Kullamaa kirikumõis

Kullamaa kirikumõis (saksa keeles Pastorat Goldenbeck) oli kirikumõis Kullamaa kihelkonnas Läänemaal.


Käina kirikumõis

Käina (Keina) kirikumõis (saksa keeles Pastorat Keinis) oli kirikumõis Käina kihelkonnas Läänemaal. Tegemist oli Eesti alade suurima kirikumõisaga, millele kuulus 1762 tiinu maad.


Martna kirikumõis

Martna kirikumõis (saksa keeles Pastorat Martens) oli kirikumõis Martna kihelkonnas Läänemaal.


Pühalepa kirikumõis

Pühalepa kirikumõis (saksa keeles Pastorat Pühhalep) oli kirikumõis Pühalepa kihelkonnas Läänemaal.


Märjamaa kirikumõis

Märjamaa kirikumõis (saksa keeles Pastorat Merjama) oli kirikumõis Märjamaa kihelkonnas Läänemaal. Tegemist oli pindalalt kõige väiksema kirikumõisaga Eestis - mõisale kuulus vaid 28 tiinu maad.


Tarmo Randver

Tarmo Randver (sündinud 21. märtsil 1987) on eesti endine jalgpallur ja jalgpallitreener.

2000. aastatel mängis ta IV liiga klubis Kristiine JK.

Ta on klubi Kristiine JK peatreener.


Seitsme numbrikohaga LED-näidik

Seitsmesegmendiline indikaator (SSD – seven segment display) on elektrooniline näidik, mõeldud kümnendnumbrite kuvamiseks, mis on alternatiiviks keerulisematele tippmaatriksindikaatoritele.

Seitsmesegmendilised indikaatorid on laialt kasutatavad digitaalsetes kellades, lihtsamates kalkulaatorites, ja teistes elektroonilistes seadmetes, mis kuvavad arvandmeid.


Valter Uusberg

Valter Uusberg (sündinud 11. juulil 1953) on Eesti animafilmilavastaja.

Ta on Rapla Teatritegemise Seltsi juhatuse esimees.


Karlowitzi rahu

Karlowitzi rahu allkirjastati 26. jaanuaril 1699 tänapäeva Serbias asuvas Sremski Karlovcis (tollase haldusjaotuse järgi Karlowitz sõjaväestatud piirialal) ja sellega lõppes Suur Türgi sõda (1683–1697), mille käigus oli Osmanite pool aastal 1697 Zenta lahingus lüüa saanud.

Leping tähistab Osmanite riigi valitsemise lõppemist suuremas osas Kesk-Euroopas ja nende impeeriumi languse algust. Pärast sajanditepikkust laienemist oli tegemist esimeste territoriaalsete kaotustega Osmanite riigi jaoks ja lepingu järel sai Kesk- ning Kagu-Euroopas domineerivaks jõuks Habsburgide monarhia.


Koen Geens

Koen Geens (sündinud 22. jaanuaril 1958 Brasschaatis) on Belgia poliitik.

Ta kuulub erakonda Christen-Democratisch en Vlaams. Ta on 11. oktoobrist 2014 kuni 1. oktoobrini 2020 Charles Micheli valitsuse justiitsminister.

Ta on õppinud kaks aastat Antwerpeni Ülikoolis õigusteadust, seejärel õppis ta õigusteadust Leuveni Katoliiklikus Ülikoolis (Katholieke Universiteit Leuven), kust ta sai aastal 1980 õigusteaduse teadusliku kraadi. Harvardi ülikoolist sai ta õigusteaduse magistri kraadi (LL.M (Legum Magister)). Ta oli aastast 1986 Leuveni Katoliiklikus Ülikoolis professoriks. Aastal 2009 kandideeris ta Leuveni Katoliikliku Ülikooli rektoriks, kuid jäi alla Mark Waerile.

5. märtsist 2013 kuni 11. oktoobrini 2014 oli ta Belgia rahandusminister. 11. oktoobrist 2014 kuni 1. oktoobrini 2020 oli ta Belgia justiitsminister.


SampTA

SampTA (Sampling Theory and Applications) on interdistsiplinaarne konverents matemaatikutele, inseneridele ja rakendusuuringutega tegelevatele teadlastele. SampTA põhieesmärgiks on tutvustada valimridade teooria ja rakenduste ning nendega seotud valdkondade alaseid värskemaid tulemusi.

SampTA konverentside seeria algas väikese konverentsiga 1995 Riias Lätis, kuid kohtumised kujunesid, kui huvi valimridade teooria ja rakenduste vastu kasvas, täismõõdus konverentsideks, mis pakkusid huvi nii matemaatikutele kui ka inseneridele. Selline matemaatikute ja inseneride enam-vähem võrdne arv osavõtjate hulgas muudab SampTA konverentside seeria unikaalseks. Konverentside korraldust koordineerib rahvusvaheline steering committee, mis koosneb väga silmapaistvate ja ülemaailmselt tunnustatud matemaatikutest ja inseneridest ning technical committee, kes hoolitseb konverentsi programmi eest.

Iga kahe aasta tagant toimuva konverentsi kohta avaldatakse infot mitmetes matemaatika ja inseneeria kalendrites, muuhulgas Ameerika Matemaatikaühingu, Mathematics Calendar , Wavelet Digest's, Numerical Harmonic Analysis Group'i (NuHAG, Viini Ülikool) kalendris, Norbert Wieneri keskuse (University of Maryland) kalendris ja IEEE Signal Processing Society kalendris. Konverentsid on toimunud üle aasta alates 1995, olnud 150–170 osalejaga ja 4-5-päevased.


Sankt Ludgeri klooster

Sankt Ludgeri klooster (saksa: Kloster St. Ludgeri) oli Püha Benedictuse Ordu klooster Helmstedtis Alam-Saksimaal. Selle asutas Liudger 800. aasta paiku. Kuni selle ilmalikustamiseni aastal 1802 oli see otse keisrile alluv klooster, suveräänsusega kogu Helmstedti linna üle 15. sajandini.


Hariduse tänav (Narva)

Hariduse tänav on tänav Narva vanalinnas ja Kerese linnaosas. Algab Pimeaia tänavalt, ristub Sepa, Karja, Moonalao, Vestervalli, Vabaduse, Puškini, Rahvavälja ja Kevade tänavaga ning lõpeb Kangelaste prospektiga ristudes. Tänava pikkus on umbes 1235 m.

1905. aasta linnaplaanil on selle tänava nimi vanalinna piirkonnas vene keeles улица Госпитальная ja Антоновская улица, Peetri eeslinnas Девятая улица. 1912. aasta linnaplaanil on Hariduse tänava nimi Hospidali tänav ja Antoni tänav vanalinnas ning Teine Peetri tänav Peetri eeslinnas. 1927. aasta linnaplaanil on tänava nimi Vaestemaja tänav vanalinnas ja Must tänav Peetri eeslinnas. Koos Sinise ja Valge tänavaga, mis kulgesid üksteisega rööpselt, moodustasid nad Eesti lipu värvid.

27. detsembril 1952 nimetati Narva linna TSN TK otsusega nr 482 Vaestemaja tänav ümber Hariduse tänavaks (vene keeles улица Харидузе), oletatavasti Hariduse ja Puškini nurgal asunud Narva 1. Keskkooli järgi.

2011. aastal kiitis Narva Linnavalitsuse Arhitektuuri- ja Linnaplaneerimise Ameti juures tegutsev Kohanimede komisjon heaks eraisiku esitatud taotluse taastada Hariduse tänava osale Kraavi ja Pimeaia tänava vahel Vaestemaja tänava nimi (vene keeles ул. Богадельная). Tänavaosa ümber ei nimetatud.

Aadressil Hariduse 22 asub Kalev Fama staadion.


Noriūnai mõis

Noriūnai mõis (leedu Noriūnų dvaras) on endine mõis Leedus Kupiškise rajoonis Noriūnais.

Mõisakompleks on riikliku tähtsusega arhitektuurimälestis, kuhu kuuluvad teenijatemaja, peahoone, tootmishooned ja park.


Laiševo rajoon

Laiševo rajoon on 2. järgu haldusüksus Venemaal Tatarstanis. Rajooni keskus on Laiševo linn.

Rajoonis on 1 linn ja 23 külaasundust, kus on kokku 69 asulat.

2016. aastal oli rajooni elanike arv 40 042. 2010. aasta seisuga olid elanikest 42,1% tatarlased, 55,1% venelased ja 1% tšuvašid.


Classical Association

Classical Association on Suurbritannias registreeritud, ent rahvusvahelise liikmeskonnaga teadusselts.

Classical Association asutati 19. detsembril 1903. Selle põhikirjaline eesmärk on edendada ja arendada klassikalise antiigi uurimist ja sellealast haridust ning suurendada avalikkuse teadlikkust antiigiuuringute panusest ja olulisusest hariduses ja ühiskonnaelus.

Classical Association annab välja teadusajakirju Classical Quarterly, Classical Review ja Greece & Rome ning regulaarset infobukletti Classical Association News (lühendatult CA News).

Organisatsioon korraldab iga-aastasi teaduskonverentse, mille toimumiskoht on mõnes Suurbritannia ülikoolis.

Organisatsiooni president vahetub igal aastal, kusjuures klassikalised filoloogid või antiikajaloo spetsialistid vahelduvad erialakaugemate antiigihuviliste inimestega (nt kirjanikud, ajakirjanikud, toimetajad).


Jutaza rajoon

Jutaza rajoon on 2. järgu haldusüksus Venemaal Tatarstanis. Rajooni keskus on Urussu alev.

Rajoonis on 1 alev ja 10 külaasundust.

2016. aastal oli rajooni elanike arv 20 965. 2010. aasta seisuga olid elanikest 74,6% tatarlased ja 21,3% venelased.


Ferdinand Albrecht I (Braunschweig-Wolfenbüttel-Bevern)

Ferdinand Albrecht (22. mai 1636 Braunschweig – 25. aprill 1687 Bevern) oli Braunschweig-Lüneburgi hertsog, Braunschweig-Wolfenbütteli vürstide sugulane.


Arski rajoon

Arski rajoon on 2. järgu haldusüksus Venemaal Tatarstanis. Rajooni keskus on Arski linn.

Rajoonis on 1 linn ja 16 külaasundust, kus on kokku 69 asulat.

2016. aastal oli rajooni elanike arv 52 530. 2010. aasta seisuga olid elanikest 92,7% tatarlased, 6,3% venelased ja 0,5% marid.


Holzminden

Holzminden on linn Saksamaal Alam-Saksi liidumaal Holzmindeni kreisis. Linna pindala on 88,25 km². 31. detsembril 2017 elas seal 20 132 inimest. Linn on Holzmindeni kreisi keskus. See paikneb Weseri jõe ääres, mis siit alates moodustab piiri Nordrhein-Westfaleni liidumaaga.


Kanada kabe

Kanada kabe on 144-ruudulisel laual mängitav kabeliik. Mängu algseisus on mõlemal mängijal 30 kabendit. Mängureeglid on samad mis rahvusvahelises kabes ning partiide kasutatakse samuti numbrilist notatsiooni. Mäng on levinud Kanadas Québecis ja Ontarios ning USA-s Uus-Inglismaal.

Mängu leiutasid arvatavasti prantsuse asunikud Québecis. Mängu leiutamise aeg pole teada, kuid on teada, et juba 1805. aastal müüdi 144-ruudulist kabelauda Londonis. Kanada kabes on peetud ka maailmameistrivõistlusi ja Ameerika meistrivõistlusi (1904–1968). Nii mõnedki Kanada kabetajad on edu saavutanud ka rahvusvahelise kabe maailmameistrivõistlustel: näiteks Raoul Dagenais tuli 1952. aastal hõbedale ja Marcel Deslauriers 1956. aastal maailmameistriks.


Fritzlar

Fritzlar on rikkaliku ajalooga väike Saksa linn (15 000 elanikku) Schwalm-Ederi kreisis Põhja-Hessenis, 160 km Frankfurdist põhjas.

Linnal on keskaegne linnasüda, mis ümbritsetud paljude vahitornidega linnamüüriga. 38 meetrit kõrge Hall torn (Grauer Turm) on kõrgeim säilinud linnakaitsetorn Saksamaal. 1109. aastal esmamainitud linna kaitsepühaku Püha Martini kivireljeefiga raekoda on vanim Saksamaal ikka veel esialgsel otstarbel kasutatav hoone. Gooti stiilis vana frantsiskaani kloostri kirik on tänapäeval protestantlik kihelkonnakirik ja kloostri teised hooned on muudetud nüüdisaegseks haiglaks. Paljud hooned linnakeskmes, peamiselt turuplatsi ümber, pärinevad 15.–17. sajandist ning on hoolikalt säilitatud või taastatud. Linnas domineerib imposantne romaani-gooti Püha Peetruse kirik 12.–14. sajandist.

1974. aastal võõrustas linn 14. Hessentagi festivali.


Helmstedt

Helmstedt on linn Saksamaal Alam-Saksi liidumaa idaservas, Helmstedti kreisi keskus.

Ajalooline ülikool ja hansalinn säilitavad romaani ja renessansshoonete olulist monumentaalpärandit, samuti arvukad puitkarkassmajad. Saksamaa lõhestatuse ajal oli lähedalasuval Bundesautobahn 2 Helmstedt–Marienborni piiripunkt, kõige olulisem endisel Saksamaa sisepiiril, kuna oli lühima maantee alguspunkt Lääne-Saksamaa ja Lääne-Berliini vahel. Linna pindala on 66,54 km². 31. detsembril 2017 elas seal 25 803 inimest.

Helmstedt asub Elmi ja Lappwaldi mäe vahelises lohus, mis on üleminekuala Harzi põhjapoolsete eelmägede ja Põhja-Saksa madaliku vahel. Seda ümbritseb Elm-Lappwaldi maastikukaitseala. Kesklinn paikneb umbes 36 km Braunschweigist idas, 45 km Magdeburgist läänes ja 90 km Hannoverist idas.

Haldusalasse kuuluvad paikkonnad Barmke ja Emmerstedt, mis mõlemad liidendati 1974. aasta haldusreformiga, ning Büddenstedt, mis liidendati 2017. aastal, samuti kuurortlinn Bad Helmstedt, umbes 3,5 km kesklinnast idas.


Palėvenė mõis

Palėvenė mõis (ka Paulianka mõis või Stirniškiai mõis, leedu Palėvenės dvaras) on endine mõis Leedus Kupiškise rajoonis Subačiuse vallas Stirniškiais. Mõisakompleks asub Lėvuo kaldal ja on nime saanud lähedalasuva Palėvenė alevi järgi.


Valgussammas

Valgussammas on optiline atmosfäärinähtus. See kujutab endast vertikaalset valgusriba, mis näib ulatuvat valgusallikast üles- või allapoole. Nähtust tekitab valguse peegeldumine rohketelt väikestelt jääkristallidelt, mis atmosfääris hõljuvad.

Valgus võib olla pärit Päikeselt (tavaliselt siis, kui see on horisondi lähedal või isegi horisondist allpool). Sel juhul nimetatakse nähtust päikesesambaks. Valgussambaid tekitav valgus võib olla pärit ka Kuult või maistest valgusallikatest, näiteks tänavavalgustitelt.


Jeremy Corbyn

Jeremy Bernard Corbyn (sündinud 26. mail 1949) on Suurbritannia poliitik, 2015. aasta septembrist kuni 2020. aasta aprillini Leiboristliku Partei juht ja opositsiooniliider. Suurbritannia parlamendi liige on ta olnud alates 1983. aastast, enne seda lõi kaasa Islingtoni linnaosa kohaliku tasandi poliitikas.

Corbyn peab end demokraatlikuks sotsialistiks. Enne poliitikukarjääri töötas ta mitmes ametiühingus. Teda teati mässumeelse parlamendiliikmena. Kui partei juhtideks olid tsentristlike vaadetega Tony Blair ja seejärel Gordon Brown, hääletas Corbyn tihti ülejäänud erakonnast erinevalt.

Leiboristide juhina oli Corbyn kasinuspoliitika vastu ja soovis taasriigistada raudteed ja kommunaalteenuste osutamise.

Corbyn on tuntud inimõiguste aktivist, samuti sõjavastane aktivist. Välispoliitikas pooldab ta sõjalisest sekkumisest hoidumist ja tuumarelvastuse desarmeerimist.


Cambridge University Press

Cambridge University Press (lühend CUP) on Cambridge'i Ülikooli juures tegutsev kirjastus. Kirjastus sai raamatute trükkimise õiguse 1534. aastal kuningas Henry VIII-lt ja on seega maailma vanim katkestusteta tegutsenud kirjastus. Oxford University Pressi järel on see maailma suuruselt teine ülikoolikirjastus.

Kirjastuse peakorter on Cambridge'is, harukontorid aga rohkem kui 40 riigis.


Suure-Jaani kirikumõis

Suure-Jaani kirikumõis (saksa keeles Pastorat Groß-St. Johannis) oli kirikumõis Suure-Jaani kihelkonnas Viljandimaal.


Paistu kirikumõis

Paistu kirikumõis (saksa keeles Pastorat Paistel) oli kirikumõis Paistu kihelkonnas Viljandimaal.


Põltsamaa kirikumõis

Põltsamaa kirikumõis (saksa keeles Pastorat Oberpahlen) oli kirikumõis Põltsamaa kihelkonnas Viljandimaal.


Kolga-Jaani kirikumõis

Kolga-Jaani kirikumõis (saksa keeles Pastorat Klein-St. Johannis) oli kirikumõis Kolga-Jaani kihelkonnas Viljandimaal.


José Maria Eça de Queiroz

José Maria Eça de Queiroz, ka José Maria de Eça de Queiroz (uuema ortograafia järgi Queirós; ; 25. november 1845 Póvoa de Varzim, Portugal – 16. august 1900 Pariis, Prantsusmaa) oli portugali kirjanik, kuulsamaid Portugali realiste.


Pimeaia tänav

Pimeaia tänav on tänav Narva vanalinnas.

See algab Koidula tänava jätkuna, ristub Kraavi ja Hariduse tänavaga ning lõpeb Sepa tänavaga ristudes.

1905. aasta linnaplaanil oli selle tänava nimi улица Садовая, 1912. aasta linnaplaanil Aia tänav. 1927. aasta linnaplaanil kandis selle tänava põhjaosa nime Pimeaia tänav ja lõunaosa Koidula puiestee.

Pärast Teist maailmasõda kasutatakse Pimeaia tänava nime praeguse tänava kohta.

Pimeaia tänav on nime saanud Victoria bastionil paikneva Pimeaia järgi.


Daniel Meijel

Daniel Meijel (sündinud 26. detsembril 1974) on Eesti jalgpallitreener.

Aastatel 2011–2014 oli ta klubi JK Tallinna Kalev abitreener. Ühtlasi on ta aastast 2011 klubi JK Tallinna Kalev II peatreener.


Terje Luik

Terje Luik (sündinud 13. aprillil 1941) on eesti filminäitleja, telerežissöör ja pedagoog.

Ta lõpetas 1959. aastal Tallinna 7. Keskkooli. Koolitüdrukuna õppis ta balletti ja muusikat ning oli tubli sportlane.

1959. aastal mängis ta kaksikõdede Mareti ja Vaike peaosi suure populaarsuse saavutanud mängufilmis "Vallatud kurvid". See film tõi talle 1960. aasta Baltimaade ja Valgevene filmifestivalil parima naisnäitleja auhinna. "Vallatutele kurvidele" järgnesid veel osatäitmised filmides "Perekond Männard" ja "Ohtlikud kurvid", kuid näitlejat temast siiski ei saanud, ta alustas hoopis tööd ETV-s režissööri abina.

Kahekümne ühe aastaselt Terje Luik abiellus ja kolis Moskvasse. Moskvas lõpetas ta pedagoogilise instituudi ja töötas kolm aastat õpetajana. Seejärel astus ta kaugõppesse Leningradi Riiklikus Muusika- ja Kinematograafiainstituudis. Peale instituudi lõpetamist asus ta tööle Kesktelevisioonis, kus töötas seitseteist aastat telerežissöörina.

Ta kolis Eestisse tagasi 1990. aastal. Ta oli pedagoog Rapla maakonnas Juuru gümnaasiumis ja Hagudi põhikoolis.

Luik on olnud Juuru vallavolikogu liige aastatel 1996–1999, samuti Mahtra külavanem ning kohaliku kultuurielu aktivist.


Bluetooth low energy

Bluetooth low energy (Bluetooth LE, BLE, Bluetooth Smart, Bluetooth Versioon 4.0+) on juhtmevaba personaalvõrgu (PAN) tehnoloogia, mis võimaldab luua Etherneti võrgu sülearvutite, mobiiltelefonide ja pihuseadmete vahel. Bluetooth Smart eesmärk on vähendada oluliselt energiatarbimist ja kulusid võrreldes klassikalise Bluetoothiga, ilma sidepidamiskaugust vähendamata.

Bluetooth Smarti tutvustas nimega Wibree algselt Nokia aastal 2006. See lisati Bluetoothi standardisse 2010. aastal, kui võeti vastu Bluetooth Core'i spetsifikatsiooni versioon 4.0.

Sideprotokolli Bluetooth Smart toetavad mitmed mobiilsed operatsioonisüsteemid, sealhulgas iOS, Android, Windows Phone ja BlackBerry, samuti OS X, Linux ja Windows 8. Bluetooth Special Interest Group (SIG) ennustab, et 2018. aastaks toetab Bluetooth Smarti enam kui 90% Bluetoothiga telefone.


Arbo Tammiksaar

Arbo Tammiksaar (sündinud 21. juulil 1971 Vändras Pärnu maakonnas) on eesti filmirežissöör.

Arbo Tammiksaar on õppinud Tartu Ülikoolis bioloogiat ja Eesti Kunstiakadeemias keraamikat. Ta on lõpetanud 2001. aastal Tallinna Pedagoogikaülikooli filmi ja video õppetooli.

Alates 1993. aastast kuulub Arbo Tammiksaar Eesti Üliõpilaste Seltsi.


Keszthely kultuur

Keszthely kultuur kujunes välja umbes aastavahemikus 500–700 Pannoonia romaniseerunud elanike hulgas, kes elasid Castellumi-nimelises kindlustatud küla piirkonnas (tänase Ungari lääneosas Balatoni järve lähedal asuv Keszthely asula).

See kultuur õitses ajal, mil Pannooniat domineerisid sealsed avaarid ja see on eriti tähelepanuväärne Keszthely käsitööliste valmistatud (peamiselt kullast) esemete poolest.


NSYNC

NSYNC (stiliseeritult ★NSYNC) oli Ameerika vokaalansambel, mis asutati 1995. aastal Florida osariigis Orlandos. Ansambli liikmed olid Justin Timberlake, JC Chasez, Chris Kirkpatrick, Joey Fatone ja Lance Bass. NSYNC on albumite läbimüügilt maailma muusikaajaloo kaheksas poistebänd, nende albumeid on ostetud üle 50 miljoni.

1995. aastal soovis ansamblist Backstreet Boys välja jäänud Chris Kirkpatrick teha teise poistebändi koos Backstreet Boysi mänedžer Lou Pearlmaniga. Pearlman nõustus gruppi rahastama, kui Kirkpatrick leiab bändile lauljad. Kohe helistas Kirkpatrick Joey Fatone'le, kellega ta oli tutvunud, kui nad töötasid Universal Studios'es. Nad otsisid soovitusi veel Pearlmanilt. Pearlmanile oli jätnud sügava mulje 14-aastane Justin Timberlake telesarjast "The Mickey Mouse Club". Timberlake võetigi bändi, ning tema soovitusel toodi bändi ka tema sarjakaaslane, JC Chasez. Bassilauljaks võeti Jason Galasso.

Bänd sai nime Justin Timberlake'i emalt Lynn Harlessilt, kui ta kommenteeris, et bändi liikmete hääled klappisid omavahel hästi (in sync), lisaks oli bändi nimi ka kombineeritud liikmete eesnimede viimastest tähtedest (JustiN, ChriS, JoeY, JasoN ja JC).

Pärast mitu nädalat kestnud proove plaanisid nad lüüa käed Pearlmani Trans Continentali plaadifirmaga. Viimasel hetkel aga Jason Galasso lahkus, kuna talle ei meeldinud bändi muusikastiil ja ta ei plaaninud saada teismeliste iidoliks. Bassihääle puudumise tõttu vajati ruttu asendajat. Timberlake'i muusikaõpetaja soovitas neile 16-aastast Lance Bassi Mississippist. Bass tuli Orlandosse prooviesinemisele ja kiideti bändi liikmete poolt ruttu heaks. Et bänd saaks edasi kasutada oma nime, võttis Lance endale hüüdnimeks Lansten.

Bändiliikmed jätkasid proove Pearlmani Orlando majas. Nende esimene avalik esinemine toimus 22. oktoobril 1995 Disney Worldis Pleasure Islandil. Pearlman palkas bändi mänedžeriks Backstreet Boysi mänedžeri Johnny Wrighti. Bänd liitus BMG Ariola Munichi plaadifirmaga.

Pärast seda saadeti ansambel Rootsi, kus nad hakkasid salvestama oma debüütalbumit. Nende esimene singel, "I Want You Back", avaldati Saksamaal 7. oktoobril 1996, kus see jõudis edetabeli esikümnesse 18. oktoobril. Bändi debüütalbum "NSYNC" avaldati Saksamaal 26. mail 1997, ja jõudis järgmisel nädalal seal edetabelite tippu.

Bänd pälvis ruttu RCA Records plaadifirma esindaja Vincent DeGiorgio tähelepanu. Pärast bändi esinemist Budapestis liitusidki nad RCAga 1998. aastal. Nende debüütsingel "I Want You Back" anti USAs välja 20. jaanuaril 1998 ning see jõudis edetabelis Billboard Hot 100 13. kohale. Nende debüütalbum "NSYNC" jõudis USAs müügile 24. märtsil. Kuigi alguses album ei müünud hästi, jõudes edetabelis Billboard 200 82. kohale, siis aitas seda müüa bändi Disney Channeli kontsert 18. juulil 1998. Kontserdil oleks algselt pidanud esinema Backstreet Boys, kuid kuna Brian Littrellil oli parasjagu südameoperatsioon, oli BSB sunnitud sellest loobuma. Kolm nädalat enne kontserti oli NSYNC album 85. kohal, kolm nädalat pärast kontserti aga juba 9. kohal. Osalemine Janet Jacksoni turneel "The Velvet Rope Tour" ning esinemine telesarjas "Sabrina, teismeline nõid" aitas albumit veel rohkem müüa, lõpuks jõudes 10 miljonini.

Veel samal aastal tekkis bändil tüli nende mänedžeri Lou Pearlmaniga, kui tuli avalikuks Pearlmani pettus - kuigi ta oleks pidanud saama kuuendiku bändi tuludest (samasugune leping oli tal ka Backstreet Boysiga), oli ta tegelikult bändilt välja petnud rohkem kui poole nende tuludest. NSYNC kaebas Pearlmani ja Trans Continental plaadifirma kohtusse. Bänd ähvardas lahkuda ja siduda end Jive Recordsiga, mispeale Pearlman ja RCA kaebasid bändi kohtusse, nõudes 150 miljonit dollarit ja bändi nime. Pearlman kaotas kohtus, ning NSYNC seotigi Jivega.

Kui kohtuvaidlused oli lõppenud, sai bänd uuesti keskenduda järgmise albumi salvestamisele. 2000. aasta alguses anti välja "Bye Bye Bye", mis jõudis USA, Saksa ja Hollandi edetabelites 4., Briti, Rootsi ja Norra edetabelites 3. kohale ning Austraalia, Kanada ja Uus-Meremaa edetabelites esikohale. Seda laulu on peetud bändi tuntuimaks lauluks. Laul sisaldus albumil "No String Attached", mis anti välja 21. märtsil 2000 ja mida müüdi esimese päevaga 1 miljon, esimese nädalaga 2,42 miljonit ning aasta lõpuks 10 miljonit eksemplari, mis oli rekord kuni Adele'i albumini "25" 2015. aastal. Praeguseks on albumit "No Strings Attached" müüdud 11,1 miljon eksemplari. Albumi teine singel, "It's Gonna Be Me", sai bändi esimeseks Billboard Hot 100 tippu jõudnud lauluks.

24. juulil 2001 anti välja album "Celebrity", mille tegemises olid bändi liikmed palju loovamalt osalenud: Chasez ja Timberlake kirjutasid ja produtseerisid mitmed laulud sellelt albumilt. Seda albumit müüdi esimesel nädalal ligikaudu 1,88 miljon eksemplari. Albumi promomiseks toimus neljakuune turnee "PopOdyssey Tour", mis teenis kokku 90 miljonit dollarit. 3. märtsist 28. aprillini 2002 toimunud "Celebrity Tour" aitas ka albumit reklaamida, teenides kokku 30 miljonit dollarit. Vahetult enne "Celebrity Touri" esines bänd Salt Lake Citys 2002. aasta taliolümpiamängudel.

Pärast NSYNCi viimast kontserti 28. aprillil 2002 Orlandos, mis toimus turnee "Celebrity Tour" raames, läks bänd ajutiselt vaheajale, plaanis oli lindistada uus album, mis pidi välja tulema 2003. aasta sügisel, kuid need plaanid ei saanud teoks. Bändi kõige viimane esinemine toimus 25. juulil 2004 "Challenge For the Children" korvpallimängu raames, kus nad laulsid USA riigihümni "The Star-Spangled Banner". Justin Timberlake alustas kohe pärast lahkuminekut oma soolokarjääri ning juba 4. novembril 2002, 6 kuud pärast "Celebrity Touri" lõppu, valmis koostöös Timbalandiga tema debüütalbum "Justified", mis jõudis USA edetabelites teisele ja Briti edetabelites esikohale. Selle albumi jaoks oli tal juba tekkinud täiskasvanulikum, R&B laulja imago, võrrelduna senisele NSYNCi poistebändi popmuusika imagole. 2007. aastal kirjutas Lance Bass oma memuaarides "Out of Sync", et suvel 2004 kohtusid bändi liikmed uuesti, et arutada bändi tulevikku, kus Timberlake otsustas bändist lahkuda ja tegeleda oma soolokarjääriga.

Pärast bändi laialiminekut on Justin Timberlake olnud väga edukas, teised liikmed vähem.

Korraks tuldi uuesti kokku 25. augustil 2013 MTV muusikaauhindade galal, kus Justin Timberlake võitis auhinna "Michael Jackson Video Vanguard Award".

30. aprillil 2018 sai NSYNC tähe Hollywoodi kuulsuste alleel.


Kupiškise rajoon

Kupiškise rajoon on 1. järgu haldusüksus (rajoon) Leedus endise Panevėžysi maakonna aladel. Rajooni pindala on 1080 km². 2014. aasta seisuga elas seal 19 067 inimest.

Halduskeskus on Kupiškise linn. Teised tähtsamad asulad on Subačiuse linn ning Alizava, Antašava, Palėvenė, Salamiestise, Skapiškise, Senasis Subačiuse ja Šimonysi alev. 2011. aasta seisuga olid elanikest 97,17% leedulased, 1,7% venelased, 0,27% poolakad, 0,19% ukrainlased, 0,13% valgevenelased ja 0,54% oli teistest rahvustest.

Rajooni suurimad jõed on Lielupe jõgikonda kuuluvad Pyvesa ja Lėvuo ning Nemunase jõgikonda kuuluv Šetekšna. Kõrgeim koht (137 meetrit) jääb Kinderiai külla.


Gaižaičiai vald

Gaižaičiai vald (leedu keeles Gaižaičių seniūnija) on 2. järgu haldusüksus (vald) Leedus Joniškise rajoonis. Vald piirneb põhjas Lätiga.

Valla pindala on 108 km². 2011. aasta seisuga elas seal 527 inimest. Valla keskus on Gaižaičiai küla. Vallamaja asub aadressil Vilties g. 9. Vallavanem on Stanislava Andrulaitienė.


Nelson Potter

Nelson Thomas Potter Jr. (22. september 1939 – 12. mai 2013) oli USA filosoof, kes tegeles põhiliselt Immanuel Kanti eetikaga.

Ta sai doktorikraadi Johns Hopkinsi Ülikoolist 1969. Aastast 1965 kuni emeriteerumiseni 2010 töötas ta Nebraska-Lincolni Ülikoolis.


Supercalifragilisticexpialidocious

"Supercalifragilisticexpialidocious" (eesti keeles pealkirjaga "Supernalivägalustlikekstraülivõrdes") on laul Disney 1964. aasta muusikalifilmist "Mary Poppins". Laulu autorid on vennad Robert ja Richard Sherman. Filmis esitavad seda Julie Andrews ja Dick Van Dyke.

Laulu 34-täheline originaalpealkiri "Supercalifragilisticexpialidocious" on üks pikemaid ingliskeelseid sõnu, mida võib leida sõnaraamatutest. See neologism jõudis Oxfordi inglise keele sõnaraamatusse 1986. aastal ning selle sõnaraamatu järgi on seda kasutatud 1940. aastatest ja tähendab ta 'midagi eriti head ja ilusat'.

Pealkirja eestikeelset vastet "supernalivägalustlikekstraülivõrdes" on kasutatud Noorsooteatri 1970. aasta muusikalis ja hilisemates lavatükkides.


Northeim

Northeim on linn Saksamaal Alam-Saksi liidumaal. Northeim on Northeimi kreisi keskus. Linna pindala on 145,67 km². 31. detsembril 2017 elas seal 29 040 inimest.


Uslar

Uslar on linn ja vald Saksamaal Alam-Saksi liidumaal Northeimi kreisis. Linna pindala on 113,4 km². 31. detsembril 2017 elas seal 14 278 inimest. Uslar asub Sollingist lõunas, viimane on Weserberglandi osa.


Dransfeld

Dransfeld on linn ja vald Saksamaal Alam-Saksi liidumaal Göttingeni kreisis.

Valla pindala on 28 km². 31. detsembril 2016 elas seal 4327 inimest. Linn asub umbes 12 km Göttingenist läänes.


Hann. Münden

Hann. Münden (lühend nimest Hannoversch Münden, kõnekeeles Münden) on linn Saksamaal Alam-Saksi liidumaal.

Linna pindala on 121,12 km². 31. detsembril 2015 elas seal 23 797 inimest. Linn paikneb Göttingeni kreisis Fulda ja Werra jõe kohtumiskohas, mis ühinedes moodustavad Weseri jõe. Linn on kuulus mitme ajaloolise hoone poolest, mõned rohkem kui 600 aastat vanad.


Heinaturu tänav

Heinaturu tänav on tänav Narva vanalinnas. Algab Suurest tänavast ning lõpeb tupiktänavana. Tänava pikkus on umbes 115 m.

1900. ja 1905. aasta linnaplaanidel oli selle tänava nimi Раздельная улица, 1912. ja 1929. aasta linnaplaanidel Vahe tänav.


Systembolaget

Systembolaget on Rootsi riiklik alkoholimonopol. See on ainuke kauplusekett, mis müüb Rootsis 3,5-protsendilisest kangemat õlut, veini ja destilleeritud alkohoolseid jooke.

Systembolaget asutati 1955. aastal. Ketti kuulub üle 400 kaupluse. See vahetas Rootsis välja seni kasutatud Bratti süsteemi, millega tohtis alkohoolseid jooke osta kuu jooksul normi piires, Systembolagetist saab osta piiramatul hulgal. Kuna see suurendas alkoholitarbimist, tõsteti alkoholimaksu ja tehti ostmisel kohustuslikuks dokumendi näitamine. Algselt pidi Systembolagetist ostes soovitud jooke küsima kaupluse teenindajalt, nii loodeti vältida suurtes kogustes ostmist. Iseteenindamist hakati Systembolageti kauplustes lubama alles 1991. aastal. 2014. aastaks olid kõik kauplused läinud üle iseteenindamisele, kuid mõnedes kauplustes tuleb kangemaid jooke endiselt küsida kassas teenindajalt.

Systembolageti president on Cecilia Schelin Seidegård (2008–) ja tegevdirektor Magdalena Gerger (2009–).


Moringen

Moringen on linn Saksamaal Alam-Saksi liidumaal Northeimi kreisis. Linna pindala on 82,25 km². 31. detsembril 2019 elas seal 6955 inimest. Linn koosneb Moringeni keskusest ja kaheksast ümbritsevast külast, Fredelsloh on üks neist.


Zoran Živković

Zoran Živković (serbia keeles Зоран Живковић; sündinud 22. detsembril 1960 Nišis) on Serbia poliitik. Ta oli 18. märtsist 2003 kuni 3. märtsini 2004 Serbia peaminister.

Ta sündis aastal 1960 Nišis (praeguse haldusjaotuse järgi Nišava ringkonnas), kus ta lõpetas Bora Stankovići gümnaasiumi. Aastal 1983 lõpetas ta Belgradi Ülikooli majandusteaduskonna.

Ta astus poliitikasse aastal 1992, kui ta valiti Demokraatliku Partei koosseisus Serbia parlamenti. 26. jaanuarist 1997 kuni 10. novembrini 2000 oli ta Niši linnapea. Oktoobris 2000 oli ta üks 5. oktoobri Serbia Demokraatliku Opositsiooni algatatud miitingu organiseerijaid (mille tulemusena lahkus ametist Slobodan Milošević). 4. novembrist 2000 kuni 17. märtsini 2003 oli ta Serbia ja Montenegro liitriigi kaitseminister. 18. märtsist 2003 kuni 3. märtsini 2004 oli ta Serbia peaminister.

Ta kuulus aastatel 1992–2012 Demokraatliku Partei ridadesse. Aastast 2013 on ta partei Nova stranka asutajaliige ja esimees.


Aznakajevo rajoon

Aznakajevo rajoon on 2. järgu haldusüksus Venemaal Tatarstanis. Rajooni keskus on Aznakajevo linn.

Rajoonis on 2 linna ja 26 külaasundust, kus on kokku 78 asulat.

2016. aastal oli rajooni elanike arv 62 994. 2010. aasta seisuga olid elanikest 86,1% tatarlased ja 11,2% venelased.


Leninogorski rajoon

Leninogorski rajoon on 2. järgu haldusüksus Venemaal Tatarstanis. Rajooni keskus on Leninogorski linn.

Rajoonis on 1 linn ja 24 külaasundust, kus on kokku 67 asulat.

2016. aastal oli rajooni elanike arv 84 403. 2010. aasta seisuga olid elanikest 51,5% tatarlased, 37% venelased, 4,5% tšuvašid ja 4,6% mordvalased.


Osterode am Harz

Osterode am Harz (sageli lihtsalt Osterode) on linn Saksamaal Alam-Saksi liidumaal Göttingeni kreisis.

Linna pindala on 102,46 km². 31. detsembril 2015 elas seal 21 985 inimest. Linn asub Harzi mägede edelaservas. See oli varem Osterode kreisi keskus.


Herzberg am Harz

Herzberg am Harz on linn Saksamaal Alam-Saksi liidumaal Göttingeni kreisis.

Linna pindala on 71,88 km². 31. detsembril 2015 elas seal 13 051 inimest.


Vinni-Pajusti Gümnaasiumi säutsuskandaal

Vinni-Pajusti Gümnaasiumi säutsuskandaaliks hakati meedias nimetama Vinni-Pajusti Gümnaasiumi 12. klassi õpilase Twitterisse postitatud säutsust alguse saanud poleemikat, mille käigus jõuti laiemate aruteludeni sõna- ja eneseväljendusvabaduse, (teatri)kunsti ning sotsiaalmeedia kasutuse teemadel.


Esimese astme mõrv (film)

"Esimese astme mõrv" on osaliselt tõestisündinud lool põhinev Ameerika Ühendriikide film, mis räägib kurjategija Henri Youngi elust. Peategelast mängib Kevin Bacon. 1995. aasta filmis osalevad teiste hulgas Christian Slater ja Gary Oldman, režissöör on Marc Rocco. Kevin Bacon võitis selle rolli eest 1996. aastal filmikriitikute assotsiatsioonilt parima näitleja auhinna.


Duderstadt

Duderstadt on linn Saksamaal Alam-Saksi liidumaal Göttingeni kreisis.

Linna pindala on 95,61 km². 31. detsembril 2015 elas seal 20 677 inimest.

Linn on Eichsfeldi põhjaosa ("Untereichsfeld") keskus. Varem on see olnud Mainzi peapiiskopi eravaldus.

Duderstadti on esmamainitud 929. aastal ning linn tähistab oma aastapäevi sellest aastast loendades.


Zainski rajoon

Zainski rajoon on 2. järgu haldusüksus Venemaal Tatarstanis. Rajooni keskus on Zainski linn.

Rajoonis on 1 linn ja 22 külaasundust, kus on kokku 86 asulat.

2016. aastal oli rajooni elanike arv 56 164. 2010. aasta seisuga olid elanikest 57,5% tatarlased, 39,2% venelased ja 1,4% tšuvašid .


Einbeck

Einbeck on linn Saksamaal Alam-Saksi liidumaal Northeimi kreisis. Linna pindala on 231,31 km². 31. detsembril 2017 elas seal 30 925 inimest.

Linn asub Hube kõrgustikust otse lõunas, kus Ilme jõgi suubub Leinesse.


Panislamism

Panislamism ehk üle-islamaism (Araabia keeles: اتحاد الإسلام, DMG: ittiḥād al-islām) on religioosne-poliitiline liikumine, mille esindajad rõhutavad islamisisest ajaloolist, kultuurilist ja religioosset sarnasust. Eesmärk on üleislamine ühtsus, kõik moslemid ühendada ühte islami riiki või kalifaati. Panislamism tekkis vastuseks Euroopa laienemisele Indias ja Lähis-Idas 19. sajandi lõpus. Mõiste võeti kasutusele Euroopas.


Elbingerode

Elbingerode on asula Harzi kreisis Saksamaa Saksi-Anhalti liidumaal.

1. jaanuarist 2010 on see halduslikult Oberharz am Brockeni linna osa. Enne seda oli Elbingerode linnana iseseisev haldusüksus.


Alkejevo rajoon

Alkejevo rajoon on 2. järgu haldusüksus Venemaal Tatarstanis. Rajooni keskus on Bazarnõe Mataki.

Rajoonis on 21 külaasundust, kus on kokku 71 asulat.

2016. aastal oli rajooni elanike arv 19 439. 2010. aasta seisuga olid elanikest 64,2 tatarlased 19,2% tšuvašid ja 15,7% venelased.


Otto (Braunschweig-Grubenhagen)

Otto, Braunschweig-Grubenhageni hertsog (1320 – 1. detsember 1398) oli Napoli kuninganna Giovanna I neljas ja viimane abikaasa. Ta kandis ka Taranto vürsti tiitlit. Tema hüüdnimi oli Otto Tarantolane. Kategooria:Napoli kuningriik


Zara piiramine

Zara piiramine ehk Zadari piiramine (horvaadi keeles Opsada Zadra; 10.–24. novembrini 1202) oli Neljanda ristisõja esimene suurem sündmus ja katoliiklastest ristisõdijate esimene rünnak katoliikliku linna vastu. Ristisõdijatel oli Veneetsia vabariigiga kokkulepe nende transportimiseks üle mere, kuid veneetslaste küsitud hind ületas suurelt seda, mida nad olid suutelised maksma. Veneetslased seadsid seejärel tingimuseks, et ristisõdijad aitavad neil vallutada Zadari: pideva Veneetsia ja Horvaatia ning Ungari (mille valitseja Imre oli tõotanud ristisõjaga liituda) vahelise lahinguvälja. Kuigi osa ristisõdijatest keeldus piiramisel osalemast ja paavst Innocentius III saatis välja sellist tegevust keelavad ning ekskommunikatsiooniga ähvardavad kirjad, algas linna piiramine 1202. aasta novembris. Zadar langes 24. novembril ning veneetslased ja ristisõdijad rüüstasid linna. Pärast seal talvitumist jätkas Neljas ristisõda oma Konstantinoopoli piiramiseni viinud sõjakäiku.


Küüneviil

Küüneviil on tööriist, mida kasutatakse sõrme- ja varbaküünte õrnaks lihvimiseks, poleerimiseks ning kujundamiseks pärast seda, kui küüs on küünetangide või -kääridega lühemaks lõigatud. Küüneviilid võivad olla keraamilised, klaasist, kristallist, lihtsast metallist või abrasiiviga kaetud (nt safiir) metallist.

Kasutusel on ka ühekordsed küüneviilid. Need on tehtud papist, millele on liimitud abrasiivpaber. Seetõttu on need painduvad ja neid on mugav kasutada sõrme- ja varbaküünte hoolduseks, kujundamiseks ja silumiseks. Küüneviilid võivad olla ka haiguste edasikandjad, kui sama viili kasutatakse rohkem kui ühel inimesel piisava steriliseerimiseta. Nii on ühekordne viil metallviili hügieenilisem alternatiiv. Enamasti on ühekordsed viilid odavamad ja soovituslik on need pärast kasutamist ära visata.

Ühekordsed küüneviilid on tavaliselt vähem abrasiivsed kui metallist küüneviilid, mistõttu võtab nendega küünte lihvimine rohkem aega. Küüne silumiseks ja kujundamiseks tehakse kergeid, ühtlaseid ja täpseid ühesuunalisi tõmbeid üle küüne otsa. Pikkade sõrmeküünte lühendamiseks kulub tavaliselt 20–30 kerget tõmmet, 5–6 tõmbest aga enamasti piisab küüntele kuju andmiseks.

Kitarrimängijad kasutavad ühekordseid küüneviile selleks, et pilli sõrmitsemisest tekkinud ja kitarrikeelte taha takerduvaid nahapaksendeid pehmendada.

Ühekordse küüneviili patenteeris J. Parker Pray 1883. aastal New Yorgis.


Musljumovo rajoon

Musljumovo rajoon on 2. järgu haldusüksus Venemaal Tatarstanis. Rajooni keskus on Musljumovo.

Rajoonis on 19 külaasundust, kus on kokku 71 asulat.

2016. aastal oli rajooni elanike arv 20 421.


Peenike punane joon

"Peenike punane joon" on ameerika kirjaniku James Jonesi neljas romaan. See tugineb paljuski Jonesi kogemustele Teisest maailmasõjast Guadalcanalil: Mount Austeni, Galloping Horse ja Sea Horse lahingutes. Kirjanik teenis Ameerika Ühendriikide armee 25. jalaväediviisi 27.jalaväerügemendis.


Veeprinter

Veeprinter (inglise keeles digital water curtain) on seade, mis tarkvara abil tekitab dünaamilise veekardina, millel võivad ilmuda nii kahe- kui ka kolmemõõtmelised kujundid, olenevalt printeri ehitusskeemist. Kasutades digitaalset veeprinterit, saab printida tähti, sümboleid, pilte ja mustreid, mille vertikaalsed veejoad moodustavad graafilise veeseina. Moodulitel on lisana RGB LED-valgustus, mida saab vastavalt vajadusele kas intervallidena lasta veeseinale või valgustada õigetel ajahetkedel, et luua veekardina graafilistele kujutistele tausta. Digitaalse veeprinteri moodulid on kokkupandavad, sisaldades 32 programmeeritavat düüsi jooksva meetri kohta. Programmeeritud tarkvara on kasutajasõbralik, teisendades info lihtsa klahvivajutusega signaalideks, mis avavad või sulgevad elektroonilised klapid, seega võib printides saada veekardinale kuvatavad tähed ja sümbolid. Seda tüüpi digitaalset ja interaktiivset veeprinterit saab ideaalselt kasutada dekoratiivsete täienduste loomiseks kaubanduskeskustes, hotellides, turismitaludes ja mujal avatud ruumis.


Haapsalu kirikumõis

Haapsalu kirikumõis (saksa keeles Pastorat Hapsal) oli kirikumõis Ridala kihelkonnas Läänemaal.

Mõisat on esmamainitud 1593. aastal. Mõisa koosseisu kuulusid Tanska ja Ahli küla Ridala kihelkonnast.


Rakvere kirikumõis

Rakvere kirikumõis (saksa keeles Pastorat Wesenberg) oli kirikumõis Rakvere kihelkonnas Virumaal. Nüüdisaegse haldusjaotuse järgi jäävad mõisa alad Rakvere linna territooriumile.


Lamekatus

Lamekatus on katus, mille kalle on 10° ja väiksem. Lamekatuse kandeelemendiks on rõhtne või veidi kaldu alustarind.


Tervajoki kool

Tervajoki kool on kuueklassiline kool Soomes Vaasa linnas Tervajoki asulas. Koolis on 74 õpilast ja 5 õpetajat. Samas hoones on eelkool ja lasteaed.


Suitsuahi

Suitsuahi on toiduainete suitsutamiseks mõeldud seadeldis.

Tööstuslikult toodetud suitsuahju küpsetuskamber on tavaliselt silindrikujuline. Põhja külge kinnitatud, lühem ja väiksema diameetriga silinder on mõeldud tulekoldeks. Liha küpsetamiseks süüdatakse väike tuli koldesse, kus õhuvoog on tihedalt kontrollitud. Kuumus ja suits juhitakse toruga või otse läbi ava küpsetuskambrisse. Enamiku tootjate mudelid põhinevadki sellel lihtsal, kuid efektiivsel süsteemil. Sama süsteemi kasutatakse ka kaubanduslikul tootmisel.


Asta Vihandi

Asta Vihandi (neiupõlvenimega Kronberg, 1947–1958 Vihandi, 1958–1970 Ostmein, 1970–1980 Panksepp; 21. juuli 1929 Tartu – 5. märts 1993 Tallinn) oli Eesti ooperilaulja ja näitleja.

Aastatel 1945–1947 õppis ta Tartu 5. Õhtukeskkoolis ja 1946 Vanemuise balletistuudios. Laulmist õppis ta Pärnus Klaudia Taevi juhendamisel ning Tallinnas Linda Sauli ja Elsa Maasiku juhendamisel.

Aastatel 1947–1948 oli ta Vanemuise koorilaulja. 1948–1950 oli ta Endlas nii näitleja kui ka koorilaulja ja tantsija. 1950–1985 oli ta Estonia ooperilaulja. 1985. aastast töötas ta Eesti NSV Riikliku Filharmoonia administraatorina.

Ta mängis mitmes filmis (näiteks "Pöördel" (1957), "Perekond Männard" (1960) ja "Noor pensionär" (1972)).

Ta suri 5. märtsil 1993 Tallinnas ja on maetud Tallinna Metsakalmistule.


Pille-Riin Purje

Pille-Riin Purje (sündinud 19. augustil 1963) on eesti teatrikriitik.

Pille-Riin Purje on lõpetanud 1981. aastal Tallinna 2. Keskkooli ning 1989. aastal Tartu Riikliku Ülikooli eesti keele ja kirjanduse erialal. Ta alustas ülikooliõpinguid statsionaaris, kuid lõpetas kaugõppes.

Ta töötab Raadioteatri toimetajana.


Kaspar Raudkivi

Herlend-Kaspar Raudkivi (hüüdnimega Mini/Miniatuur; sündinud 27. märts 1988) on ansambli Põhja-Tallinn laulja.

Õppis laulmist Kaari Sillamaa Kaunite Kunstide Koolis ning räppis juba enne 2000. aastat.

Ta on teinud lugusid koos Veiko Marley (Bob) ja Kristjan Soomrega. Veiko Marley ja Kaspar Raudkivi laulsid ansamblis Redcap Goblins. 2011. aasta mais valmis Põhja-Tallinnal muusikavideo loole "Me ei salli vaikust", milles teevad kaasa Mini, Wild Disease, Chance, Fate ja Kenny. See lugu on ka Chris Kala raamatu "Ebaõnnestunud" treileri taustamuusikaks ja samanimelise filmi taustamuusika.

Kui 2015. aasta alguses lahkus Põhja-Tallinna koosseisust Kenneth Rüütli, läks Kaspar Raudkivi, kes vahepeal oli laulnud ansamblis Redcap Goblins, ansamblisse tagasi. 2016 osales Põhja-Tallinna Eesti Laulul.


Motra Tone

Motra Tone (samuti "Õde Tone") on aastal 1883 valminud Albaania maalikunstniku, arhitekti, stsenografisti, skulptori, fotograafi ja pildikunstniku Kolë Idromeno poolpikkuses portree naisest. Maali on nimetatud "Albaania Mona Lisaks". Pildil on kujutatud kunstniku vanem õde Tone nägu mõnevõrra rätikuga kaetud ja traditsioonilises kleidis, mida kasutasid katolikud naised Shkodërs, ning millega rõhutati tema tagasihoidlikkust ja vaimset puhtust.

"Õde Tone" on Idromeno varase perioodi meistriteos ja üks suurimaid saavutusi ning esimene psühholoogiline ja sotsiaalne portree, mil kunstnikku on köitnud realistlik kujutusviis. Portree on Albaania ajaloos esimene visuaalse kunsti ilmalik teos, mil tegelasteks ei ole pühakud või apostlid, vaid lähedane sugulane. Esmakordselt rõhutatakse maisust, traditsioonilisust ja kultuurilist pärandit. Maksimaalse autentsusega maalitud rahvariided kajastavad nii Albaania folkloori kui Shkodërsse naasnud ja Ottomani võimuvastasesest patriootlikust liikumisest osavõtnud kunstniku etnograafilist arusaama ja iseseisvuspüüdlusi. Seetõttu teost peetakse uue etapi alguseks Albaania maalikunstis.

Maal kuulub Albaania Rahvusliku Kunstigalerii kollektsiooni.


Värskendussagedus

Värskendussagedus (inglise keeles refresh rate) väljendab, mitu korda ekraani riistvara uuendab oma puhvrit.

Värskendussageduse ühik on herts (Hz).


Hearthstone: Heroes of Warcraft

"Hearthstone: Heroes of Warcraft" on Blizzard Entertainmenti loodud tasuta mängitav arvutimäng. Tegemist on mitmemängijamänguga, milles mängitakse üksteise vastu World of Warcrafti tegelaskujudel põhinevate kaartidega. Mängus rohkemate kaartide avamiseks on vaja teha mikromakseid.


Metskass (Mehhiko sari)

"Metskass" (hispaaniakeelne originaalpealkiri "La Gata") on Mehhiko seriaal, mis jooksis Mehhiko televisioonis 5. maist 2014 kuni 19. oktoobrini 2014. Eestis näidati sarja TV3 vahendusel alates 4. jaanuarist 2016, viimane osa oli ekraanil 22. juunil 2016.

Peaosi mängivad Maite Perroni, Daniel Arenas, Jorge Poza, Mónika Sánchez ja Laura Zapata.


Kruusimäe

Kruusimäe (ka Kruusimäe-Kadarpiku) oli küla Virumaal Kadrina kihelkonnas, praeguse Kadapiku küla alal.


Mezőkovácsháza

Mezőkovácsháza on linn Ungaris Békési komitaadis, Mezőkovácsháza kreisi halduskeskus. Mezőkovácsháza asub Rumeenia piirist 13 km kaugusel, komitaadikeskusest Békéscsabast ligikaudu 33 km lõunaedelas.

Mezőkovácsháza sai alevi staatuse 1463. aastal ja linnaõigused 1986. aastal.


Kārina Pētersone

Kārina Pētersone (sündinud 19. septembril 1954 Riias) on Läti õpetaja, tõlkija ja poliitik, kultuuriminister (aastatel 1998–2002, Andris Bērziņši valitsuses) ja integratsiooniminister (aastal 2006, Aigars Kalvītise esimeses valitsuses).

Ta sündis aastal 1954 Riias näitekirjaniku ja teatrilavastaja Pēteris Pētersonsi tütrena. Ta lõpetas aastal 1973 Riia 50. Keskkooli ja aastal 1978 Läti Riikliku Ülikooli inglise filoloogina, seejärel ka aspirantuuri (aastal 1989).

Aastatel 1978–1982 oli ta Riia Polütehnilise Instituudi võõrkeelte kateedri õppejõud. Aastatel 1982–1991 - Läti Riikliku Ülikooli inglise filoloogia osakonna vanemõppejõud. Aastatel 2017–2018 oli ta taas vabakutseline inglise keele õpetaja, töötades ülikoolis RISEBA (Rīgas Starptautiskā ekonomikas un biznesa administrācijas augstskola, Riia Rahvusvahelises Majandus- ja Ettevõtluskõrgkoolis).

Aastatel 1991–1993 oli K. Pētersone Läti Vabariigi Ülemnõukogu esimehe Anatolija Gorbunovi abi. Aastatel 1993–1995 töötas ta sarnasel assistendi ametikohal, kui A. Gorbunov sai 5. Riigikogu esimeheks. Aastatel 1995–1996 oli ta 6. Saeimi saadiku assistent, Euroopa asjade komisjoni esimehe A. Gorbunova ning aastatel 1996–1997 keskkonnakaitse- ja regionaalarengu ministri assistent, hiljem nõunik. , A. Gorbunova.

1997. aastal alustas ta aktiivset poliitilist tegevust, liitudes parteiga "Latvijas Ceļš" (LC) ja valiti selle nimekirjast Riia linnavolikokku. Aastatel 1997–1998 oli ta Riia linnavolikogu liige ning kultuuri-, kunsti- ja religioonikomitee esimees. 1998. aasta Läti parlamendivalimistel kandideeris ta seimi valimistel ja sai seimi liikmeks. Aastatel 26. novembrist 1998 kuni 7. novembrini 2002 oli ta Läti kultuuriminister, algul Vilis Krištopansi valitsuses, säilitades oma ametikoha ka järgmistes Andris Šķēle kolmandas ja Andris Bērziņši valitsustes. 2002. aasta Läti parlamendivalimistel kandideeris ta seimi valimistel, kuid ei osutunud valituks. Samuti ei saanud ma valijate toetust 2004. aasta Euroopa Parlamendi valimistel ja 2005. aasta Riia linnavolikogu valimistel.

2006. aasta Läti parlamendivalimistel valiti ta Läti Esimene Partei (Latvijas Pirmā partija) ja Läti Tee (Latvijas Ceļš) liidu poolt seimi liikmeks. 2007. aasta Läti presidendivalimistel, esitati ta algselt presidendikandidaadiks, kuid hiljem asendati ta Valdis Zatlersiga. Ta kandideeris ka 2009. aasta Euroopa Parlamendi valimistel, kuid ei osutunud valituks. Samal aastal esitati ta ka seimi spiikri kandidaadiks, kuid ta kaotas Solvita Āboltiņale.

Aastatel 2010–2015 oli ta Läti Instituudi direktor. Aastatel 2015–2017 oli ta seimi esimene peasekretär (mis on administratiivne ametikoht, mille all töötavad Riigikogu kantselei direktor ja tegevdirektor, samuti personaliosakond, protokolliosakond, teabeosakond ja parlamendikomisjonide töötajad).

Oktoobrist 2017 sai tast Läti Rahvusraamatukogu tugiühingu direktor.


Storhamar Ishockey

Storhamar Hockey on Norra jäähokiklubi, mis tegutseb Hamaris. See mängib Norra jäähoki kõrgliigas Fjordkraftligaen.

Klubi on asutatud 1957. aastal.


Osceola

Osceola (1804 – 30. jaanuar 1838) oli Floridas elanud Ameerika põlisrahva seminoolide hõimupealik. Ta oli sündinud Alabamas, tema sünninimi oli Billy Powell. Täiskasvanueas pandi Billy Powellile seminoolide poolt nimi Osceola.


Kerekegyháza

Kerekegyháza (aastatel 1745–1900 Jászkerekegyháza) on linn Ungaris Bács-Kiskuni komitaadis Kecskeméti kreisis. Kerekegyháza asub Kecskemétist ligikaudu 16 km lääneloodes.

Küla on esmamainitud 1323. aastal. Linnaõigused sai Kerekegyháza 1. juulil 2001.


Berndt Gustav Schulmann

Berndt Gustav Schulmann (ka Scholmann; 1670-1708) oli Rootsi sõjaväelane (major), kes osales Põhjasõjas.


Kistelek

Kistelek on linn Ungaris Csongrád-Csanádi komitaadis, Kisteleki kreisi halduskeskus. Kistelek asub komitaadikeskusest Szegedist ligikaudu 27 km pühjaloodes. Linnast 3 km lääne poolt kulgeb maantee M3, mis algab Budapestis ja lõpeb Röszkes Serbia piiri ääres.

Küla on esmamainitud 1420. aastal. Kistelek sai alevikuks 1970. aastal, aleviks 1984. aastal ja linnaks 1989. aastal.


Létavértes

Létavértes (rumeenia keeles Leta Mare) on linn Ungaris Hajdú-Bihari komitaadis Derecske kreisis. Létavértes asub Rumeenia piirist 4,5 km kaugusel, Debrecenist ligikaudu 25 km kagus.

Létavértes moodustati 1970. aastal, kui ühendati Nagyléta ja Vértesi külad. Nagylétat on esmamainitud 1229. aastal ja Vértesit 15. sajandil. Linnaõigused sai Létavértes 1. juulil 1996.


Sam Montembeault

Samuel Montembeault (sündinud 30. oktoobril 1996 Bécancouris, Québeci provintsis) on Kanada jäähokimängija, kes mängib väravavahina NHL-i klubis Montreal Canadiens.

Aastatel 2013–2017 mängis ta noorteliiga Quebec Major Junior Hockey League'i klubis Blainville-Boisbriand Armada.

2015. aastal valis Florida Panthers ta NHL-i draftis 77. valikuna. 2017. aastal osales ta Panthersi treeninglaagris. Hooajal 2017/18 asus ta mängima American Hockey League'is (AHL) Panthersi tütarklubis Springfield Thunderbirds. 2019. aastal valiti Montembeault ka AHL-i tähtede mängule. Panthersi meeskonda kutsuti Montembeault esmakordselt 2019. aasta veebruaris. NHL-is tegi ta debüüdi sama aasta 2. märtsil mängus Carolina Hurricanesi vastu.

2021. aasta oktoobris Montembeault liitus Montreal Canadiensiga. 2022. aasta juulis pikendas ta Canadiensiga lepingut kahe aasta võrra.

Kanada jäähokikoondise koosseisus osaleb Montembeault 2023. aasta maailmameistrivõistlustel.


Őriszentpéter

Őriszentpéter (sloveeni keeles Šentpeter, saksa keeles St. Peter in der Wart) on linn Ungaris Vasi komitaadis Körmendi kreisis. Őriszentpéter asub Sloveenia piirist 5 km ja Austria piirist 20 km kaugusel.

Küla on esmamainitud 1280. aastal. Linnaõigused sai Őriszentpéter 1. juulil 2005.


Patrick Brown

Patrick Wellington Brown (sündinud 29. mail 1992 Bloomfield Hillsis, Michiganis) on USA jäähokimängija, kes mängib keskründajana NHL-i klubis Ottawa Senators.

Aastatel 2010–2014 mängis Brown Boston College'i jäähokimeeskonnas.

2014. aasta aprillis sõlmis Brown kaheaastase lepingu NHL-i klubiga Carolina Hurricanes. NHL-is debüteeris Brown Hurricanesi hooaja avamängus 10. oktoobril 2014 New York Islandersi vastu. Esimese värava lõi ta liigas 31. märtsil 2016 mängus New York Rangersi vastu, kuid see jäi ühtlasi tema ainsaks väravaks Hurricanesi meeskonnas. Hurricanesi organisatsiooni kuulus Brown kuni hooaja 2018/19 lõpuni. Suurema osa ajast mängis ta American Hockey League'is (AHL) Hurricanesi tütarklubis Charlotte Checkers. 2019. aastal võitis ta Checkersiga Calder Cup'i, mis on AHL-i vaste Stanley karikale.

2019. aasta juulis sõlmis Brown kaheaastase lepingu Vegas Golden Knightsiga. Suurema osa hooajast 2019/20 mängis ta AHL-is Golden Knightsi tütarklubis Chicago Wolves. Samal põhihooajal sai ta NHL-is kirja ühe mängu, kui lõi 23. veebruaril 2020 värava Anaheim Ducksi vastu. Lisaks osales ta samal hooajal kahes Stanley karika väljalangemismängude mängus. Esimese ringi kolmandas mängus lõi ta värava Chicago Blackhawksi vastu.

2021. aasta oktoobris liitus Brown Philadelphia Flyersiga.. Flyersis mängis ta põhiliselt neljandas ründeliinis lahtivisete võtjana.

2023. aasta märtsis kaubeldi Brown Philadelphia Flyersist Ottawa Senatorsi.

USA jäähokikoondise koosseisus osaleb Brown 2023. aasta maailmameistrivõistlustel.

Tema isa Doug Brown on endine jäähokimängija.


3M22 Tsirkon

3M22 Tsirkon (vene keeles 3M22 «Циркон»; NATO koodnimi SS-N-33) on Venemaa laevatõrje raketikompleks, mis tulistab välja hüperhelikiirusega tiibrakette.

Raketikompleks Tsirkon töötati välja Moskva oblastis Reutovis asuvas Masinaehituse Teadus-Tootmiskoondises.

Augustis 2022 teatas Venemaa kaitseminister Sergei Šoigu meediale, et alustati hüperhelikiiruselise raketikompleksi Tsirkon saritootmist.

Jaanuaris 2023 ilmus Vene meedias teade, et Tsirkonid paigaldati Venemaa mereväe Põhjalaevastiku fregatile Admiral Gorškov.

Veebruaris 2024 teatas Ukraina, et 7. veebruaril toimunud raketirünnakus Kiievile kasutas Venemaa Tsirkon raketti.


Masinaehituse Teadus-Tootmiskoondis

Sõjatööstuse Korporatsioon Masinaehituse Teadus-Tootmiskoondis (vene keeles Военно-промышленная корпорация "Научно-производственное объединение машиностроения"; lühendnimi Masinaehituse NPO) on Venemaa aktsiaselts, juhtivaid raketi- ja kosmosetehnika tootmiskoondisi.

Asub Moskva oblastis Reutovis.

Tootmiskoondise ettevõtetes töötatakse välja ning toodetakse kanderakette, tehiskaaslasi, kosmoselaevu, orbitaaljaamu ja nende mooduleid, ballistilisi rakette, tiibrakette ja muid rakette.

Tootmiskoondis loeb enda asutamisaastaks 1944. aastat, kui Reutovis loodi Vladimir Tšelomei juhtimisel lennukmürsu katse-konstrueerimisbüroo OKB-51 (eesmärk oli luua pöördprojekteerimise teel trofeeraketist V1 vene analoog).

Tootmiskoondise peakonkurent on Koroljovi Raketi- ja Kosmosetehnika Korporatsioon Energia.


Gönc

Gönc on linn Ungaris Borsod-Abaúj-Zempléni komitaadis, Gönci kreisi halduskeskus. Gönc asub Slovakkia piirist vähem kui 6 km kaugusel, Miskolcist ligikaudu 62 km kirdes.

Gönc on Ungari kõige põhjapoolsem linn.

Gönci on ürikutes esmamainitud 1219. aastal. Linnaõigused sai 2001. aastal.

Göncis oli reformeeritud kiriku pastoriks Gáspár Károlyi (u. 1529–1592), kes esimesena tõlkis Piibli ungari keelde.


Neustift an der Lafnitz

Neustift an der Lafnitz on vald (Marktgemeinde) Austrias Burgenlandi liidumaal Oberwarti ringkonnas.


Oberdorf im Burgenland

Oberdorf im Burgenland on vald (Gemeinde) Austrias Burgenlandi liidumaal Oberwarti ringkonnas.


Borsodnádasd

Borsodnádasd on linn Ungaris Borsod-Abaúj-Zempléni komitaadis Ózdi kreisis. Borsodnádasd asub Slovakkia piirist 14,5 km kaugusel, Ózdist ligikaudu 12 km lõunas ja Miskolcist umbes 40 km läänes.

Nádasdi küla on ürikutes esmamainitud 1327. aastal. Praeguse nime sai Borsodnádasd 1903. aastal. Linnaõigused anti Borsodnádasdile 2001. aastal.


Pinkafeld

Pinkafeld on vald (Stadtgemeinde) Austrias Burgenlandi liidumaal Oberwarti ringkonnas.

Vallaosad on Hochart, Gfangen, Alt-Pinkafeld, Nord-Pinkafeld ja Pinkafeld Stadt. Pinkafeld asub Pinka jõe kaldal, mille järgi on linn oma nime saanud.


Nyírbátor

Nyírbátor on linn Ungaris Szabolcs-Szatmár-Beregi komitaadis, Nyírbátori kreisi halduskeskus. Nyírbátor asub Rumeenia piirist 15,5 km kaugusel, Nyíregyházast ligikaudu 33 km idakagus.

Asulat on ürikutes esmamainitud 1279. aastal. Nyírbátor kaotas linnaõigused 1872. aastal, kuid sai need tagasi 1973. aastal.


Rohepööre

Rohepööre on majanduslik strateegia, mis võimaldaks muuta majanduse, ühiskonna ja keskkonna jätkusuutlikuks.


Csorvás

Csorvás (rumeenia keeles Ciorvaş) on linn Ungaris Békési komitaadis Békéscsaba kreisis. Csorvás asub Békéscsabast ligikaudu 20 km läänes.

Asulat on esmamainitud 1217. aastal. Raudteeühenduse sai Csorvás 1871. aastal. Alevi staatus anti Csorvásile 1970. aastal. Linnaõigused sai Csorvás 1. juulil 2005.


Roberto Devereux

"Roberto Devereux" (originaalis Roberto Devereux, ossia Il conte di Essex – 'Roberto Devereux ehk Essexi krahv') on Gaetano Donizetti ooper (tragedia lirica) kolmes vaatuses Salvadore Cammarano libretole, mis suures osas järgis Felice Romani libretot Saverio Mercadante ooperile "Il conte d'Essex" (1833), mis omakorda põhines Jacques-François Ancelot' tragöödial "Elisabeth d'Angleterre" (1829) ja Jacques Lecène'i romaanil "Elisabeth et du comte d'Essex" (1787).

Esmaettekanne toimus 28. oktoobril 1837 Napoli Teatro San Carlos.


Gračanica klooster

Gračanica klooster ([ɡratʃǎnitsa]; serbia keeles Манастир Грачаница, albaania keeles Manastiri i Graçanicës) on kunagine õigeusu klooster Kosovos Gračanicas, serblaste enklaavis Lipljani lähedal. Kloostri ehitas Serbia kuningas Stefan Milutin 1321. aastal. Kloostrikompleksist on tänapäevani säilinud üksnes kirik.

1990. aastal nimetati klooster eriti oluliseks kultuurimälestiseks ning 2006. aastal kanti UNESCO maailmapärandi nimistu objektide hulka ühena Kosovo keskaegsetest ehitismälestistest.


Paremkalda-Ukraina

Paremkalda-Ukraina (ukraina keeles Правобережна Україна, vene keeles Правобережная Украина, poola keeles Prawobrzeżna Ukraina, Slovaki keeles Pravobrežná Ukrajina, ungari keeles Jobb parti Ukrajna) on ajalooline ja territoriaalne nimetus tänapäeva Ukraina osale Dnepri jõe paremal (lääne)kaldal, mis vastab tänapäevastele Vinnõtsja, Žõtomõri, Kirovohradi oblastitele, aga ka Kiievi ja Tšerkassõ lääneosadele. See eraldati varemete ajal vasakust kaldast.

Paremkalda-Ukraina piirneb läänes Volõõnia ja Podoolia ajalooliste piirkondadega, edelas Moldaavia, lõunas Jedisani ja Zaporižžja piirkonnaga, idas Vasakkalda-Ukrainaga ning põhjas Polesjega.

Piirkonna peamised linnad on Tšerkassõ, Kropõvnõtskõi, Bila Tserkva, Žõtomõr ja Oleksandrija.


Tamási

Tamási on linn Ungaris Tolna komitaadis, Tamási kreisi halduskeskus. Tamási asub Balatoni järvest 35 km kagus ja komitaadikeskusest Szekszárdist ligikaudu 46 km loodes.

Tamási lossi on ürikutes esmamainitud 1315. aastal. Aastatel 1541–1686 oli Tamási Osmanite riigi võimu all. Tamásile anti alevi staatus 1730. aastal. Linnaõigused sai Tamási 1984. aastal.

Aastatel 1945–1989 olid linna servas asunud kasarmud Nõukogude armee käsutuses.


Vasakkalda-Ukraina

Vasakkalda-Ukraina (ukraina keeles Лівобережна Україна, vene keeles Левобережная Украина, poola keeles Lewobrzeżna Ukraina) on Dnepri jõe vasakul (ida)kaldal asuva Ukraina osa ajalooline nimi, mis hõlmab tänapäevaseid Tšernihivi, Poltava ja Sumõ oblasteid ning Kiievi ja Tšerkassõ idaosa.


Didzis Šmits

Didzis Šmits (sündinud 14. veebruaril 1975 Riias) on Läti ettevõtja ja poliitik. 2022. aasta Läti parlamendivalimistel valiti ta ühisnimekirjas "Apvienatais listis" (kuhu kuulusid Läti Roheline Partei, Läti Regioonide Ühendus ja Liepaja partei) seimi liikmeks. Ta oli 14. detsembrist 2022 kuni 15. septembrini 2023 Läti põllumajandusminister.

Ta on tegutsenud lobistina. Ta oli Läti kalakasvatajate liidu president (valitud 2006. aasta lõpus) ja Läti Toiduettevõtete Föderatsiooni nõukogu esimees, samuti Euroopa Vähipüügi Assotsiatsiooni juht.

2004. aastal oli ta Rahvapartei välisministrite Rihards Pīksi ja Artis Pabriksi büroo juhataja.

Aastal 2006 liitus ta enne 2006. aasta Läti parlamendivalimisi parteiga Uus Aeg (Jaunais Laiks), olles ühtlasi ka partei seimi fraktsiooni konsultant ja pressisekretär. Aastal 2009 oli ta üks partei "Jaunlatvija" asutajatest, valiti erakonna juhiks ja kandideeris Riia linnavolikogu valimistel, kuid see nimekiri ei pälvinud valijate toetust. Aastal 2010 osales ta parteiühenduse "Hea Läti Eest" ("Par labu Latviju") asutamises, esindades selles erakonda "Jaunlatvija", kuid erakonna üldkogu lükkas hiljem osalemisplaani tagasi.

Aastal 2018 astus ta erakonda Kellele kuulub riik? ja valiti selle nimekirjast seimi. Valitsuse moodustamise ajal eeldati talt majandusministri portfelli, kuid vahetult enne valitsuse kinnitamise hääletust keeldus ta pakkumisest. 2015. aasta Läti presidendivalimistel kandideeris ta Läti presidendiks, kuid jäi alla Egils Levitsile. Seejärel lahkus ta seimi fraktsioonist ja parteist. Mais 2021, kui Kellele kuulub riik? seimi fraktsioonist oli lahkunud hulk saadikuid, teatati, et Didzis Šmits naaseb fraktsiooni, kuigi ta ei osalenud Koroonapandeemia seimi koosolekutel (seim oli kaugtööl).

2022 aasta alguses astus ta Läti Rohelise Partei ridadesse ning tegi koostööd Roheliste ja Talurahvaliidu Seimi fraktsiooniga. 2022. aasta Läti parlamendivalimistel valiti ta ühisnimekirjas "Apvienatais listis" seimi liikmeks. 14. detsembril 2022 sai tast Läti põllumajandusminister.


Bryan Johnson

Bryan Johnson (sündinud 22. augustil 1977 Provos Utah' osariigis) on Ameerika Ühendriikide edukas ettevõtja, riskikapitalist ja kirjanik. Ta on asutaja ja tegevjuht ajutegevust jälgivale ja salvestavale ettevõttele Kernel ning alustavatesse teadus- ja tehnoloogiaettevõtetesse investeerivale riskikapitaliettevõttele OS Fund.

Ta oli ka e-kaubanduses mobiili- ja veebimaksesüsteemidele spetsialiseerunud ettevõtte Braintree asutaja, juhatuse esimees ja tegevjuht. Venmo omandas selle 2012. aastal 26,2 miljoni dollari eest. PayPal omandas liidetud üksuse 2013. aastal 800 miljoni dollari eest.


Emilia di Liverpool

"Emilia di Liverpool" on Gaetano Donizetti ooper (dramma semiseria) kahes vaatuses anonüümse autori libretole, mis oli kirjutatud Vittorio Trento ooperile "Emilia di Laverpaut" Stefano Scatizzi samanimelise näidendi järgi.

Esmaettekanne toimus 28. juulil 1824 Napoli Teatro Nuovos.


Medgyesegyháza

Medgyesegyháza (slovaki keeles Medeš) on linn Ungaris Békési komitaadis Mezőkovácsháza kreisis. Medgyesegyháza asub Rumeenia piirist 16 km kaugusel, komitaadikeskusest Békéscsabast ligikaudu 20 km lõunas.

Asulat on ürikutes esmamainitud 1418. aastal. Raudteeühendus on Medgyesegyházal alates 1883. aastast. Linnaõigused sai Medgyesegyháza 1. juulil 2009.


Nyírmada

Nyírmada on linn Ungaris Szabolcs-Szatmár-Beregi komitaadis Vásárosnaményi kreisis. Nyírmada asub Ukraina piirist 24 km kaugusel, Nyíregyházast ligikaudu 37 km idakirdes.

Asulat on ürikutes esmamainitud 1296. aastal. Nyírmada sai linnaõigused 1. juulil 2009.


Körösladány

Körösladány on linn Ungaris Békési komitaadis Szeghalomi kreisis. Körösladány asub Békéscsabast 32 km põhjas, Rumeenia piirist 35 km kaugusel.

Körösladányit on ürikutes esmamainitud 1222. aastal. Körösladány sai linnaõigused 2007. aastal.


Hristianovitši Teoreetilise ja Rakendusmehaanika Instituut

Hristianovitši Venemaa TA Siberi Osakonna Teoreetilise ja Rakendusmehaanika Instituut (vene keeles Институт теоретической и прикладной механики им. С. А. Христиановича СО РАН; lühend IPTM) on Novosibirskis asuv teadusuurimisinstituut, mis kuulub Venemaa Teaduste Akadeemia Siberi osakonna struktuuri.

Instituut asutati 1957. aastal.


Hristianovitši Venemaa TA Siberi Osakonna Teoreetilise ja Rakendusmehaanika Instituut

suuna Hristianovitši Teoreetilise ja Rakendusmehaanika Instituut


S. A. Hristianovitši nimeline Teoreetilise ja Rakendusmehaanika Instituut

suuna Hristianovitši Teoreetilise ja Rakendusmehaanika Instituut


Rakamaz

Rakamaz on linn Ungaris Szabolcs-Szatmár-Beregi komitaadis Nyíregyháza kreisis. Rakamaz asub Tisza jõest umbes 3 km idas, komitaadikeskusest Nyíregyházast ligikaudu 27 km loodes.

Asulat on ürikutes esmamainitud 1067. aastal. Rakamaz sai linnaõigused 2000. aastal.


Lõuna-Uurali Riiklik Ülikool

Lõuna-Uurali Riiklik Ülikool (vene keeles Южно-Уральский государственный университет; lühend JuUrGU) on Tšeljabinsks asuv ülikool, Tšeljabinski oblasti suurim kõrgkool, rahvuslik uurimisülikool.

Ülikool loeb enda asutamisaastaks 1943. aastat, kui asutati Tšeljabinski Mehaanika-Masinaehituse Instituut (Челябинский механико-машиностроительный институт). Aastatel 1951–1990 kandis kõrgkool nime Tšeljabinski Polütehniline Instituut ja 1990–1997 Tšeljabinski Riiklik Tehnikaülikool.


Rechnitz

Rechnitz on vald (Marktgemeinde) Austrias Burgenlandi liidumaal Oberwarti ringkonnas.

Vald asub Burgenlandi lõunaosas, Ungari piiri ääres, Bozsoki ja Szombathely lähedal. Burgenlandi kõrgeim mägi Geschriebenstein ja Alpide idapoolseimad eelmäed asuvad osaliselt valla territooriumil.


Rotenturm an der Pinka

Rotenturm an der Pinka on vald (Marktgemeinde) Austrias Burgenlandi liidumaal Oberwarti ringkonnas, Pinka jõe kallastel. Rotenturm on peaaegu liitunud naabri Unterwartiga. Väike ungarikeelne küla Siget in der Wart (Őrisziget) on Rotenturm an der Pinka valla osa.


Bábolna

Bábolna on linn Ungaris Komárom-Esztergomi komitaadis Komáromi kreisis. Bábolna asub Doonaust 11 km lõunas ja Komáromist ligi 16 km edelas.

Bábolnat on ürikutes esmamainitud 1268. aastal. 1848. aasta Ungari revolutsiooni ajal toimus seal 28. detsembril 1848 Austria ja Ungari vägede vahel Bábolna lahing. Linnaõigused sai Bábolna 1. juulil 2003.

Linnas asub Bábolna hobusekasvatus.


Schachendorf

Schachendorf on vald (Gemeinde) Austrias Burgenlandi liidumaal Oberwarti ringkonnas. Viimase rahvaloenduse andmetel oli 73% rahvastikust Burgenlandi horvaadid ja 5% ungarlased.

See asub Ungari piiri ääres ja Bucsust läheb üle piiri Schachendorfi maantee.


RS-28 Sarmat

RS-28 Sarmat (vene keeles РС-28 «Сармат»; NATO koodnimi SS-X-30) on Venemaa viienda põlvkonna strateegiline raketikompleks mitmeastmelise mandritevahelise ballistilise raketiga.

Raketid lastakse välja stardišahtidest.

Raketis kasutatakse Energomašis Valentin Gluško juhtimisel väljatöötatud vedelkütusel töötava raketimootori RD-264 (loodud 1980. aastatel) moderniseeritud versiooni.

Sarmatiga on võimalik orbiidile lennutada kosmoseaparaate, kuid ka hüperhelikiiruselist juhitavat lendkeha Avangard.


Makejevi raketikeskus

Akadeemik Makejevi Riiklik Raketikeskus (vene keeles Государственный ракетный центр имени академика В. П. Макеева; lühendnimi Makejevi GRTs) on Venemaa aktsiaselts, juhtivaid raketi- ja kosmosetehnika teadus-konstrueerimiskeskusi, ballistiliste rakettide väljatöötaja.

Makejevi raketikeskus asub Tšeljabinski oblastis Miassis, juhib kolme masinaehitustehast (Miassis, Zlatoustis ja Krasnojarskis) ning ühte teadusuurimisinstituuti (Zlatoustis). Kuulub Roskosmose struktuuri.


Vladimir Degtjar

Vladimir Grigorjevitš Degtjar (vene keeles Владимир Григорьевич Дегтярь; sündinud 13. septembril 1948 Majakis Orenburgi oblastis) on vene raketitehnikakonstruktor.

Vladimir Degtjar lõpetas 1972. aastal Tšeljabinski Polütehnilise Instituudi mootorite, aparaatide ja automaatide teaduskonna lennuaparaatide erialal.

Pärast lõpetamist suunati ta insenerina tööle Miassis asunud masinaehituse konstrueerimisbüroosse (tänapäeval on see Akadeemik Makejevi Riiklik Raketikeskus).

Alates 1998. aastast on Degtjar Akadeemik Makejevi Riikliku Raketikeskuse peadirektor ja peakonstruktor.

2002. aastal kaitses ta tehnikadoktori väitekirja.

Tema juhtimisel ja otsesel osalusel on loodud allveelaevade ballistiliste rakettide komplekse (sealhulgas Sineva, mis võeti relvastusse 2007. aastal).

Makejevi raketikeskuse juhtimise kõrval tegutseb Degtjar ka õppejõuna. Ta juhib Lõuna-Uurali Riikliku Ülikooli aerokosmose õppesuuna lennuaparaatide kateedrit.


Fehérgyarmat

Fehérgyarmat on linn Ungaris Szabolcs-Szatmár-Beregi komitaadis, Fehérgyarmati kreisi halduskeskus. Fehérgyarmat asub Ukraina piirist 15 km ja Rumeenia piirist 21 km kaugusel.

Asulat on ürikutes esmamainitud 14. sajandi alguses. Aleviks sai Fehérgyarmat 1418. aastal. Fehérgyarmatile anti linnaõigused 1978. aastal.


Stadtschlaining

Stadtschlaining on vald (Stadtgemeinde) Austrias Burgenlandi liidumaal Oberwarti ringkonnas. Seal asub Henrik I Kőszegi ehitatud Schlainingi linnus, kus asub Austria rahu ja konfliktide lahendamise õppekeskus (ASPR) ja rahumuuseum.


Nyíradony

Nyíradony on linn Ungaris Hajdú-Bihari komitaadis, Nyíradonyi kreisi halduskeskus. Nyíradony asub Rumeenia piirist 20 km kaugusel, Debrecenist ligikaudu 28 kirdes ja Nyíregyházast umbes 33 km lõunakagus.


Asperni-Esslingi lahing

Asperni-Esslingi lahing oli 21.–22. mail 1809 toimunud sõjaline kokkupõrge Napoleon I juhitud Prantsuse ning Tescheni hertsogi Karli juhitud Austria armeede vahel. Lahing toimus Doonau jõe vasakul kaldal Asperni ja Esslingi külade ümber. Lahing kujunes Napoleoni esimeseks suuremaks kaotuseks Euroopas.


Rita (Donizetti)

"Rita" (itaaliakeelses originaalis Rita, ou Le mari battu – 'Rita ehk pekslevad mered') on Gaetano Donizetti koomiline ooper (opéra comique) ühes vaatuses Gustave Vaëzi prantsuskeelsele libretole, mis kandis pealkirja "Deux Hommes et une femme" ('kaks meest ja üks naine').

Esmaettekanne toimus 7. mail 1860 Pariisi Opéra-Comique Salle Favartis.


Venemaa Föderatsiooni töökangelane

Venemaa Föderatsiooni töökangelane (vene keeles Герой Труда Российской Федерации) on Venemaa Föderatsiooni antav aunimetus. See on kõrgeim aunimetus, mida antakse tööalaste teenete eest Venemaa riigi ja rahva ees. Aunimetusega kaasneb medal Venemaa Föderatsiooni töökangelane.

Aunimetust antakse alates 2013. aastast. Töökangelase aunimetust on 2023. aasta maikuu seisuga välja antud 87 inimesele.


Gerbert Jefremov

Gerbert Aleksandrovitš Jefremov (vene keeles Герберт Александрович Ефремов; sündinud 13. septembril 1933 Maloje Zaretšjes Põhja krais) on vene raketitehnikakonstruktor.

Gerbert Jefremov lõpetas 1956. aastal Leningradi Sõjalis-Mehaanikainstituudi aparaadiehituse erialal.

Pärast lõpetamist suunati ta insenerina tööle Reutovis asunud Vladimir Tšelomei juhitud katse-konstrueerimisbüroosse OKB-52 (tänapäeval on see Masinaehituse Teadus-Tootmiskoondis). 1971. aastal edutati ta peakonstruktori asetäitjaks. Pärast Tšelomei surma 1984. aastal määrati ta peakonstruktoriks.

Aastatel 1989–2007 oli Jefremov Masinaehituse Teadus-Tootmiskoondise peadirektor ja ühtlasi peakonstruktor. Alates 2007. aastast on ta samas aupeadirektori ja aupeakonstruktori staatuses.

Tema juhtimisel ja otsesel osalusel on loodud raketi- ja kosmosetehnikat, sealhulgas tiibraketikomplekse, laevatõrjekomplekse (P-6, P-35, Granit, Oniks), strateegilisi raketikomplekse (UR-sari), orbitaaljaamu (Almaz) ja kanderakette (Strela). Ta osales ka hüperhelikiiruselise juhitava lendkeha Avangard väljatöötamisel.


Põhjalaevastik

Venemaa Föderatsiooni Sõjalaevastiku Põhjalaevastik (vene keeles Северный флот, lühend SF) on Venemaa mereväe laevastikukoondis, mille peabaas asub Severomorskis.

Põhjalaevastikku peeti kuni 2014. aastani nooreks laevastikuks Venemaal, kuid 2014. aastal muudeti Venemaa mereväe ülemjuhataja käskkirjaga Põhjalaevastiku moodustamise aastanumbrit 1934-lt 1733-le.

Põhjalaevastiku koosseisu kuuluvad tuumaallveelaevad, merelennuvägi, raketiristlejad, kopterikandjad ja allveelaevatõrje pealveelaevad.

Põhjalaevastiku lipulaev on lennukikandja Admiral Kuznetsov.

Alates aprillist 2024 laevastiku ülem on viitseadmiral Konstantin Kabantsov.


Admiral Gorškov

Fregatt Admiral Flota Sovetskogo Sojuza Gorškov (vene keeles фрегат «Адмирал флота Советского Союза Горшков») on Venemaa esimese klassi fregatt.

Fregatt Admiral Gorškov kuulub Venemaa mereväe Põhjalaevastiku 43. raketilaevadiviisi koosseisu. 2023. aastal täiendati fregati relvastust hüperhelikiiruseliste Tsirkonidega.


Õgiköis

Õgiköis (Triphyophyllum peltatum) on taimeliik nelgilaadsete seltsist, sugukonnast Dioncophyllaceae. Perekonna ainus liik.

Ta on liaan. Elab Aafrika troopilistes metsades Elevandiluurannikul, Sierra Leones ja Libeerias.

Ta moodustab eri elu etappidel kolme erinevat tüüpi lehti (sellest on pärit ka ta ladinakeelne nimi). Ta on suurimaid putuktoidulisi taimi.


Oleksa Dovbuš

Oleksa Dovbuš (ukraina keeles Олекса Довбуш) (sünd. 1700, Petšenižõn Kolomja – suri 24. augustil 1745) oli kuulus Ukraina lindprii, oprõški juht, kellest sai rahvakangelane, keda sageli võrreldakse Robin Hoodiga.


Dovbuši kaljud

Dovbuši kaljud on rühm looduslikke ja tehislikke ehitisi, mis on raiutud kaljusse umbes 980 m kõrgusel läänerannikul, umbes 3 km kaugusel Bubnõštše külast Ivano-Frankivski oblastis Lääne-Ukrainas. Formatsioonide nimi pärineb oprõškõi liikumise juhilt Oleksa Dovbušilt.

Kaljud on osa Poljanõtski piirkondlikust maastikupargist.


Veprõki piiramine

Veprõki piiramine toimus 3.–18. jaanuaril 1709 Rootsi sissetungil Venemaale Põhjasõjas.

Pärast ebatavaliselt külma talve oli mõlema armee poolt hukkunud palju vägesid ja Rootsi Karl XII otsustas Venemaa tsaar Peeter I survestamiseks piirata Venemaa linna Veprõki. Linna kaitses umbes 1500-meheline garnison. Pärast seda, kui Vene komandör Šoti kolonel Fermor keeldus alistumast, alustas Karl XII linna pommitamist ja hiljem, 17. jaanuaril ka pealetungi. Pärast umbes kaks tundi kestnud intensiivset võitlust tõmbusid rootslased tagasi, suutmata linna vallutada. Ööl vastu 18. jaanuari venelased aga alistusid ja rootslastel lasti sisse marssida. Tulemus oli Rootsi vägede taktikaline edu, kuid ei muutnud oluliselt strateegilist olukorda. Umbes 400 rootslast sai surma ja veel 600 haavata. Kogu Vene garnison kas tapeti, vangistati või sai haavata. Mõne päeva pärast põletas Karl XII linna maha.


Fausta (Donizetti)

Fausta on Gaetano Donizetti ooper (melodramma) kahes vaatuses Domenico Gilardoni libretole helilooja poolt lõpetatuna. Kirjanduslikuks allikaks oli Tomasso Sgricci tragöödia Crispo (1827). Esmaettekanne toimus 12. jaanuaril 1832 Napoli Teatro San Carlos.


Glacieri maakond

Glacieri maakond (Glacier County) on maakond USA-s Montana osariigis. Piirneb põhjas Kanadaga.

Maakonna halduskeskus ja suurim linn on Cut Bank. Browningis asub Mustjala indiaanireservaadi halduskeskus.

Maakonna pindala on 7870 km², millest 110 km² moodustab veepindala.

Elanike arv oli 2020. aasta rahvaloenduse järgi 13 778. Aastal 2000 oli elanike arv 13 247.


Erlend Lõwi

Erlend Lõwi (aastani 1989 Erlend Lõbin; sündinud 13. veebruaril 1954 Tallinnas) on eesti vioolamängija, kulturismivõistleja ja -treener. Eesti Teatriliidu liige (1975–1998).


Balti Riiklik Tehnikaülikool Vojenmehh

Ustinovi Balti Riiklik Tehnikaülikool Vojenmehh (vene keeles Балтийский государственный технический университет «Военмех» им. Д. Ф. Устинова»; lühendnimi BGTU Vojenmehh) on Peterburis asuv tehnikaülikool.


Ohustatud maailmapärandiobjektide nimistu

Ohustatud maailmapärandiobjektide nimistu (inglise keeles List of World Heritage in Danger, prantsuse keeles Liste du patrimoine mondial en péril) on loetelu UNESCO maailmapärandi nimistu kultuuri- ja loodusmälestistest, mida ähvardab kahjustumine, hävimine või kadumine ja mille kaitseks UNESCO nõuab erakordseid jõupingutusi.


Institut supérieur de l'aéronautique et de l'espace

Kõrgem Lennundus- ja Kosmoseinstituut, mille akronüüm on Isae-Supaéro on üks 204 Prantsuse , mis on akrediteeritud 1. september 2020 anda välja insenerikraad.

Relvajõudude ministeeriumi järelevalve alla antud Isae-Supaéro on Ensica ja Supaéro ühinemise tulemus, mis viidi läbi 2007. aastal. See annab Isae-Supaéro inseneri kraadi, inseneri kraadi õpipoisiõppe kaudu. Industrialiseerimine ja meetodid ", samuti riiklik diplom Lennundustehnika magister », erialamagistrid ja doktorikraad. Supaéro, 1909. aastal koolitamise eesmärgil loodud kool targad teadlased, juhid ja insenerid », Prantsusmaa ja Euroopa lennundustööstuse jaoks, tähistas 2009. aastal oma sajandat sünnipäeva . Supaéro koolitab üldisi ja mitmekülgseid insenere, kes on võimelised praktiseerima laias spektris tegevusi.


Anna Hall

Anna Hall (sündinud 23. märtsil 2001 Denveris) on USA kergejõustiklane, kelle põhialaks on seitsmevõistlus.

Tema isiklik rekord seitsmevõistluses on 6988 punkti, rekord on püstitatud 27.–28. mail 2023 Götzises.

2022. aasta kergejõustiku maailmameistrivõistlustel sai ta 3. koha.


Lindsey Graham

Lindsey Olin Graham (sündinud 9. juulil 1955 Centralis, Lõuna-Carolinas) on Ameerika Ühendriikide jurist ja poliitik, Vabariikliku Partei liige.

Aastatel 1993–1995 kuulus Graham Lõuna-Carolina osariigi Esindajatekotta. Aastatel 1995–2003 kuulus ta Lõuna-Carolina osariigi esindajana USA Esindajatekotta. Alates 2003. aastast on ta olnud USA Senati liige. Aastatel 2019–2021 oli ta USA Senati justiitskomitee esimees.

2023. aasta 26. mail kohtus senaator Kiievis president Želenskõiga, 29. mail väljastas Venemaa siseministeerium senaatori vahistamiskäsu.


Wolt

Wolt on Soome infotehnoloogiaettevõte, mis osutab toidu ja muude toodete kullerteenust. Wolti äppide või kodulehe kaudu saavad kasutajad tellida poodidest tooteid koju või minna tellitud toodetele ise järele. Ettevõttel on oma toidupoekett Wolt Market. Wolti peakorter asub Helsingis.

Mais 2022 ostis Wolti ära Ameerika Ühendriikide ettevõte DoorDash, Inc. DoorDash tegutseb 29 riigis, nendest 25 Wolti kaubamärgiga. Eestis osutab Wolti teenuseid 2016. aastal asutatud Wolt Eesti OÜ.


Chiemsee

Chiemsee on järv Saksamaal Baieris, Rosenheimi lähedal. Järve hüüdnimi on "Baieri meri". Lõunast suubuvad järve Großache ja Prieni jõgi, põhja poole voolab välja Alz, mis suubub Inni, mis omakorda suubub Doonausse. Chiemsee jaguneb suuremaks kirdeosaks ehk Weitseeks ja edelaosaks Inselseeks.

Chiemseed ümbritsev Chiemgau piirkond on populaarne puhkeala.


Valimiskogu (Saksamaa)

Valimiskogu (ka Liidukogu; saksa keeles Bundesversammlung) on lisaks Ühiskomiteele üks kahest Saksamaa mittealalisest põhiseaduslikust institutsioonist. Valimiskogu ainus ülesanne on valida Saksamaa president kas iga viie aasta tagant hiljemalt 30 päeva enne ametisoleva presidendi ametiaja lõppu või 30 päeva jooksul pärast presidendi ametiaja ennetähtaegset katkemist. Valimiskokku kuuluvad kõik parlamendi ehk Liidupäeva liikmed ning sama palju esindajaid Saksamaa 16-lt liidumaalt.

Põhiseaduse järgi võib presidendi valimiseks toimuda kuni kolm hääletusvooru. Esimeses kahes voorus peab valimiste võitmiseks saama absoluutse häälteenamuse. Kolmandas voorus saab presidendiks enim hääli saanud kandidaat. Kandidaate võib üles seada iga Valimiskogu saadik.

Tavaliselt ei ole Saksamaa presidendi valimiste tulemus üllatav, kuna erakondade saadikute arvu pealt on võimalik kokku arvutada, millisel kandidaadil suurim edušanss on. Tihti võidab Liidupäeva koalitsiooni kandidaat juba esimeses voorus.


Santiago piirkond

Santiago piirkond () on üks Tšiili 16 piirkonnast (1. järgu haldusüksusest). See on riigi ainus merepiirita piirkond ja seal asub riigi pealinn Santiago.

Piirkonnas asub enamik kaubandus- ja halduskeskusi, sealhulgas ka Tšiili tähtsaim rahvusvaheline lennujaam – Arturo Merino Beníteze rahvusvaheline lennujaam.

Santiago piirkonna pindala on 15 403 km² ja seal elab üle 7 miljoni inimese. See on riigi kõige suurema rahvaarvuga ja kõige tihedamalt asustatud piirkond.


Saksamaa valitsus

Saksamaa poliitilise süsteemi kohta vaata artiklit Saksamaa poliitika.

Saksamaa valitsus (ehk liiduvalitsus või liidukabinet, saksa keeles Bundesregierung või Bundeskabinett) on Saksamaa Liitvabariigi täidesaatva võimu põhiline kandja. Valitsusse kuuluvad kantsler ja ministrid. Valitsuse korraldus, valimine, nimetamine ja laialisaatmine on sätestatud Saksamaa Liitvabariigi põhiseaduse artiklitega 62–69.

Erinevalt Weimari Vabariigist saab Saksamaa Liidupäev kantsleri tagandada vaid konstruktiivse umbusaldushääletusega ehk valides samas ka uue kantsleri ning ei saa ministritele eraldi umbusaldust avaldada. Sellise süsteemi panid põhiseaduse autorid paika, et vältida uut diktatuuri ja tagada, et kantsleri tagandamise ja samas uue valimata jätmise tõttu ei tekiks poliitilist vaakumit nagu juhtus Weimari perioodil, kui Liidupäev tagandas kantslerid, kuid ei jõudnud kokkuleppele uue valimise osas.

Kui katslerile avaldatakse tavalisel viisil umbusaldust, ei pea ta tagasi astuma, kuid võib presidendil paluda Liidupäev laiali saata, mille tulemusel toimuvad 60 päeva jooksul ennetähtaegsed valimised (nii on juhtunud aastatel 1972, 1983 ja 2005). Alternatiivselt võib kantsler paluda presidendil välja kuulutada seadusandlik hädaolukord, mille ajal vajab valitsus seaduste vastuvõtmiseks vaid Liidunõukogu toetust (seda ei ole siiani kasutatud). President ei ole kummalgi juhul kohustatud kantsleri palvet täitma.

Saksamaa valitsuse liikmed võivad (kuid ei pea) kuuluda Liidupäeva.


Kosova keskaegsed mälestusmärgid

Kosova keskaegsed mälestusmärgid on Kosovos asuv UNESCO maailmapärandi nimistu objektide rühm, neli keskaegset ehitismälestist, mis kujutavad endast Palaiologoste renessansi aegse romaani mõjudega Bütsantsi kirikuarhitektuuri säravaid näiteid. Erilise väärtusega on kirikute seinafreskod Balkanil välja kujunenud ja seal 13.–17. sajandil viljeldud iseloomulikus stiilis.

Mälestiste rühma kuuluvad üksikobjektid on 14. sajandi keskpaigas Serbia kuninga Stefan Dečanski ehitataud Dečani klooster, ühtlasi ka kuninga mausoleum. Peći patriarhaadi kloostrikompleks nelja kuppelkirikuga ja iseloomulike interjöörimaalingutega; 13. sajandi monumentaalsed freskod patriarhaadi vanimas, Apostlite kirikus. 14. sajandi alguse freskod Ljevisa Jumalaema kirikus on näited Palaiologoste renessansi aegsest maalimisstiilist, mis ühendas bütsantsi traditsiooni ja Lääne-Euroopa romaani kunsti jooned. Gračanica klooster


Korruptsioonitaju indeks

Korruptsioonitaju indeks (inglise keeles Corruption Perceptions Index ehk CPI) on indeks, milles on maailma riigid järjestatud "ekspertarvamuste ja arvamusküsitluste põhjal välja selgitatud avaliku sektori korruptsiooni taju järgi". Indeksi definitsiooni järgi on korruptsioon "usaldatud võimu kuritarvitamine isikliku kasu saamiseks". CPI-d avaldab igal aastal aastast 1995 rahvusvaheline organisatsioon Transparency International.

Jaanuaris 2023 avaldatud 2022. aasta korruptsioonitaju indeksis on 180 riiki skaalal 100 (väga puhas) kuni 0 (väga korrumpeerunud), andmed koguti 1. maist 2021 30. aprillini 2022. Indeksi järgi on vähimkorrumpeerunud maailma riigid Taani, Soome, Uus-Meremaa, Norra, Singapur ja Rootsi ning korrumpeerunuimad Somaalia ja Lõuna-Sudaan. Eesti jagas 2022. aasta tabelis Islandi, Uruguay ja Kanadaga 14. kohta, aasta varasemaga võrreldes langes Eesti ühe koha võrra.


Marvin Friedrich

Marvin Friedrich (sündinud 13. detsembril 1995 Kasselis) on Saksamaa jalgpallur, kes mängib keskkaitsjana Saksamaa kõrgliigaklubis Mönchengladbachi Borussia.

2011. aastal liitus ta klubiga Schalke 04. Klubi põhimeeskonnas debüteeris ta Saksamaa kõrgliigas 13. septembril 2014 mängus Mönchengladbachi Borussia vastu. Schalke põhimeeskonnas sai ta kahe hooajaga kirja üheksa mängu. Enam sai ta mänguaega klubi reservmeeskonnas Saksamaa tugevuselt neljandas liigas. 2016. aasta juunis sõlmis ta lepingu FC Augsburgiga, kuid mänguaega sai ta jällegi vaid klubi reservmeeskonnas.

2018. aasta jaanuaris siirdus Friedrich Saksamaa esiliigaklubisse Union Berlin. Hooajal 2018/19 kindlustas ta klubiga pääsu Saksamaa kõrgliigasse.

2022. aasta jaanuaris sõlmis Friedrich lepingu Mönchengladbachi Borussiaga.

Aastatel 2014–2016 mängis Friedrich Saksamaa noortekoondistes. 2014. aastal tuli Friedrich Saksamaa kuni 19-aastaste koondisega Euroopa omavanuste meistriks.


Aaloeleheline tääkliilia

Aaloeleheline tääkliilia (Yucca aloifolia L.) on agaaviliste sugukonda juka (Yucca) perekonda kuuluv mitmeaastane taim.

Taime nimetatakse Hispaania pistodaks. Enne õitsemist meenutab aaloeleheline tääkliilia oma kujult hiiglaslikku sparglit .


Artūrs Šilovs

Artūrs Šilovs (sündinud 22. märtsil 2001 Ventspilsis) on Läti jäähokimängija, kes mängib väravavahina American Hockey League'i (AHL) klubis Abbotsford Canucks.

Ta alustas jäähoki mängimist Lätis. Hooajal 2018/19 debüteeris ta Läti kõrgliigaklubis HK Rīga.

2019. aastal valis Vancouver Canucks ta NHL-i draftis 156. valikuna. Augustis 2019 sõlmis ta Canucksiga kolmeaastase algtaseme lepingu.

Hooajal 2019/20 mängis Šilovs Kanada noorteliiga Ontario Hockey League'i (OHL) klubis Barrie Colts. Hooajal 2020/21 mängis ta põhiliselt Läti kõrgliigas.

2021. aastal asus ta mängima AHL-is Vancouver Canucksi tütarklubis Abbotsford Canucks. Hooajal 2022/23 tõusis Šilovs Canucksi esiväravavahiks. NHL-is tegi ta Vanucouver Canucksi meeskonnas debüüdi 15. veebruaril 2023 mängus New York Rangersi vastu.

2018. aastal esindas ta Lätit U18 koondises U18 maailmameistrivõistlustel. Läti jäähokikoondise koosseisus jõudis ta maailmameistrivõistlustele 2022. aastal. 2023. aasta jäähoki maailmameistrivõistlustel võitis ta Läti koondisega pronksmedali. Šilovs oli 2023. aasta turniiril koosseisus kõigis kümnes mängus ning oli turniiril enim mänguaega saanud väravavaht (601 minutit). Ta valiti 2023. aasta maailmameistrivõistluste parimaks väravavahiks, väärtuslikumaks mängijaks ja turniiri sümboolsesse koosseisu.


Musoma

Musoma on linn Tansaanias Victoria järve idakaldal. See on Tansaania ühe halduspiirkonna Mara piirkonna pealinn.


20 päeva Mariupolis

"20 päeva Mariupolis" () on 2023. aastal valminud Ukraina dokumentaalfilm, mille režissöör on Mstõslav Tšernov . Filmi maailma esilinastus toimus 20. jaanuaril 2023. a. Ameerika Ühendriikide sõltumatute filmide festivalil Sundance .

Film räägib 20 päevast, mille Tšernov veetis koos kolleegidega ümberpiiratud Mariupolis pärast Venemaa sissetungi algust Ukrainasse. 27. jaanuaril 2023. a. võitis film Sundance'i filmifestivalil People's Choice Awardi parima välismaise dokumentaalfilmi kategoorias .


Gilberti sündroom

Gilberti sündroom (GS) on healoomuline pärilik bilirubiini ainevahetuse häire maksas, mille tagajärjel tõuseb veres toksilise bilirubiini tase.

Tavaliselt ei ole spetsiifilist ravi vaja. Kollasuse episoodid võivad tekkida stressist, mis on tingitud näiteks füüsilisest koormusest, menstruatsioonist või paastumisest. Üldjuhul sümptomeid ei ole, aga mõnel võivad esineda mittespetsiifilised kaebused nagu halb enesetunne, ebamugavustunne kõhus ja väsimus.

Gilberti sündroomiga patsientidel tekib sagedamini sapikivitõbi.


Adelia (ooper)

"Adelia" (originaalpealkiri itaalia keeles "Adelia, o La figlia dell'arciere" – 'Adelia ehk Amburi tütar') on Gaetano Donizetti ooper (opera seria) kolmes vaatuses Felice Romani (I ja II vaatus) ja Girolamo Maria Marini (III vaatus) libretole, mis on võetud Carlo Coccia ooperi "La figlia dell'arciere" tekstist.

Esmaettekanne toimus 11. veebruaril 1841 Rooma Teatro Apollos.


Toole'i maakond

Toole'i maakond (Toole County) on maakond USA-s Montana osariigis. Piirneb põhjas Kanadaga.

Maakonna halduskeskus ja suurim linn on Shelby.

Maakonna pindala on 5040 km², millest 80 km² moodustab veepindala.

Elanike arv oli 2020. aasta rahvaloenduse järgi 4971. Aastal 2000 oli elanike arv 5267.


Liberty maakond (Montana)

Liberty maakond (Liberty County) on maakond USA-s Montana osariigis. Piirneb põhjas Kanadaga.

Maakonna halduskeskus ja ainus linn on Chester.

Maakonna pindala on 3750 km², millest 40 km² moodustab veepindala.

Elanike arv oli 2020. aasta rahvaloenduse järgi 1959. Aastal 2000 oli elanike arv 2158.


Naftasaadused

Naftasaadused on naftast rafineerimistehastes toodetavad saadused. Erinevalt naftakeemiasaadustest, mis on kindlalt määratletud ning tavaliselt puhtad orgaanilised ühendid, on naftasaadused kompekssed segud. Enamus naftast töödeldakse naftasaadusteks, nagu kütus.

Vastavalt toornafta koostisele ja turu nõudlusele võivad rafineerimistehased toota erinevas koguses naftasaadusi. Suurim osa naftasaadustest rafineeritakse energiakandjateks ehk erinevat sorti raskeks naftaks ja bensiiniks. Need kütused hõlmavad või neist saab segada bensiini, lennukikütust, diislikütust, kütteõli ja raskemaid kütteõlisid. Raskemaid (vähem lenduvaid) osi saab kasutada ka asfaldi, tõrva, parafiinvaha, määrdeainete ja muude raskete õlide tootmiseks. Rafineerimistehastes toodetakse ka muid kemikaale, millest osa kasutatakse keemilistes protsessides plastide ja muude materjalide tootmiseks. Kuna nafta sisaldab sageli mõne protsendi ulatuses väävlit sisaldavaid molekule, toodetakse ka elementaarväävlit sageli naftasaadusena. Naftasaadused võivad olla ka süsinik naftakoksi kujul ja vesinikku. Toodetud vesinikku kasutatakse sageli vahesaadusena muudes naftarafineerimisprotsessides, nagu hüdrokrakkimine ja hüdrodesulfureerimine.


Georg Baselitz

Georg Baselitz (snd 23. jaanuaril 1938) on saksa maalikunstnik, skulptor ja graafik. Ta sai 1960ndatel tuntuks oma kujundlike ja väljendusrikaste maalide poolest. Aastal 1969 hakkas ta maalitavaid objekte maalima tagurpidi, et pakkuda oma varasematele töödele vastukaalu ning leida vaheldust. Tema stiil on omapärane, kuna ta on saanud inspiratsiooni väga erinevatest kohtadest, nagu nõukogude aegsest kunstist, manerismist ja Aafrika skulptuurist.

Baselitz (sünninimega Hans-Georg Kern) sündis Deutschbaselitzi külas Ülem-Lusaatias Saksamaal. Ta kasvas üles keset teise maailmasõja kannatusi ning seetõttu on hävingul tema töödes ja elus märkimisväärne roll. Need eluloolised asjaolud on kogu tema loomingu läbivad aspektid. Sellega seoses tõdes kunstnik ühes intervjuus: "Ma sündisin hävitatud korda, hävitatud maastikku, hävitatud rahvasse, hävitatud ühiskonda. Ja ma ei tahtnud korda taastada: ma olin piisavalt näinud nii-öelda korda. Ma olin sunnitud kõike kahtluse alla seadma, olema "naiivne", uuesti alustama." Kõiki etteantud korraldusi eirates ja tavalisi tajusid rikkudes on Baselitz kujundanud oma elu käigud enda kunstilisteks juhtpõhimõteteks. Tänaseni pöörab ta kõiki oma maale tagurpidi, millest on saanud tema loomingu ainulaadne ja kõige määravam joon.


Olena Stepaniv

Olena Ivanivna Stepaniv (ukraina keeles Олена Іванівна Степанів; 7. detsember 1892 – 11. juuli 1963) oli Austria-Ungari ja Ukraina sõdur, ühiskonnategelane ja majandusteadlane. Ta on tuntud kui Ukraina armee esimene naisohvitser.


Võšnivtšõk

Võšnivtšõk (ukraina keeles Вишнівчик, poola keeles Wiśniowczyk) on küla Ukrainas Ternopili oblastis Ternopili rajoonis. Võšnivtšõk kuulub Zolotnõki maapiirkonna hromadasse, mis on üks Ukraina hromadadest. Asub Strõpa jõe läänekaldal. Naabruses on Zarvanõtsja küla.

Küla on kirjalikes allikates esmamainitud 1564. aastal.

Võšnivtšõki küla kuulus Austria-Ungari koosseisu (aastani 1918), seejärel Poola (1918–1939), Nõukogude Liidu (1944–1991) ja alates 23. augustist 1991 iseseisva Ukraina koosseisu.

Seal on kool, kuhu tulevad teadmisi omandama lapsed neljast ümbritsevast külast (Haevuronka, Zarvanõtsja, Kutozõv ja Sapuva) koos Võšnivtšõki lastega.


Marija Biletska

Marija Hilarjonivna Biletska (ukraina keeles Марія Іларіонівна Білецька, 1864 – 30. detsember 1937) oli Ukraina õpetaja. Ta juhtis Lvivis maja, kus õpilased said peatuda. Ta oli naisliikumise juht.


Aleksander Ots

Aleksander Ots (sündinud 18. juunil 1983)

Eesti laulja ja näitleja, tegutseb filmi-, tele- ning teatriprodutsendina, on aktiivselt tegev reklaami- ning turundusvaldkonnas ning korporatiivfilmide tootjana. Aleksander Otsa produtsendiportfelli kuulub ka Eesti läbi aegade vaadatuim Dokumentaalfilm "Ott Tänak – The Movie". Aleksander Ots on andnud mitmekümnetele joonisfilmitegelastele ning on taustahääleks telesaatele Rakett69. Aleksander Ots töötas raadios Uuno hommikuprogrammi saatejuhina aastatel 2004 - 2012.


Mets-jürilill

Mets-jürilill (Cardamine impatiens) on ristõieliste sugukonda jürilille perekonda kuuluv mitmeaastane rohttaim.

Mets-jürilille levila ulatub Hispaania põhjaosast ja Briti saartelt läbi Kesk-Euroopa Kesk-Venemaale.


Vaimastvere Vabadussõja mälestusmärk

Vaimastvere Vabadussõja mälestusmärk on Jõgeva maakonnas Jõgeva vallas Vaimastvere külas asuv Vabadussõjas langenute mälestusmärk. Mälestusmärk on arvele võetud ajaloomälestisena.

Algselt mälestustahvlina loodud mälestusmärgi algne asukoht oli Vaimastvere vallamajas, kuhu see paigaldati 1922. aastal. Nõukogude okupatsiooni ajal võeti tahvel seinalt maha ning peideti. Taasiseseisvumise järel loodi algsest mälestustahvlist ja laotud kivimüürist 1993. aastal uus mälestusmärk Vaimastvere kooli parki.


Sibulkuppel

Sibulkuppel (vene keeles луковица, луковичный купол või луковичная глава) on katuse või tornikiivri erivorm, mida iseloomustab sibula kuju. Sibulkupli laius ületab kuplit toetava tambuuri või torni läbimõõdu ja sibulkupli kõrgus ületab kupli laiuse. See katusevorm esineb enim tornikuplina Ukraina ja Venemaa kirikuarhitektuuris ning nendest mõjutatud neostiilides, aga ka muudes ehitustraditsioonides Lähis-Idas, Indias, Kesk-Euroopas näiteks Baierimaa, Austria ja Põhja-Itaalia katoliku kirikutel.

Kuigi sibulkuppel seostub tänapäeval suures osas õigeusu kirikuarhitektuuriga, pole see sealgi ainuke võimalik katusevorm. Õigeusu kirikarhitektuuri teised kuplikujud on ukraina barokis esinev pirnjas kuppel ja Kiievi-Vene keskaegsetele kirikutele iseloomulik kiiverjas kuppel.


2023. aasta Mahdia koolitulekahju

2023. aasta Mahdia koolitulekahju oli 21. mail Guyana Potaro-Siparuni piirkonna keskuses Mahdias asuva keskkooli tütarlaste ühiselamus puhkenud tulekahju, milles hukkus vähemalt 20 inimest. See tulekahju oli üks surmavamaid, mis on seotud koolide ühiselamutega viimase 30 aasta jooksul.

Riigi president Irfaan Ali kuulutas riigis välja kolmepäevase leina.


Moskva Jumalaema Uinumise katedraal

Moskva Jumalaema Uinumise katedraal (vene Успенский собор) on katedraalkirik Venemaal Moskva kremlis.


Caterina Cornaro (ooper)

"Caterina Cornaro" (originaalis Caterina Cornaro ossia La Regina di Cipro – 'Caterina Cornaro ehk Küprose kuninganna') on Gaetano Donizetti ooper (tragedia lirica) kahes vaatuses proloogiga Giacomo Sacchèro libretole Jules-Henri Vernoy de Saint-Georgesi libreto järgi Fromental Halévy ooperile "La reine de Chypre" (1841).

Esmaettekanne toimus 12. jaanuaril 1844 Napoli Teatro San Carlos.


Vassili Blažennõi kirik

Vassili Blažennõi kirik (vene Собор Василия Блаженного), ametliku nimetusega Jumalaema Kaitsmise kirik (собор Покрова Пресвятой Богородицы, что на Рву, Покровский собор või собор Покрова на Рву 'Jumalaema kaitsmise kirik vallikraavi ääres') on aastail 1555–1561 ehitatud kirik Venemaal Moskvas, Punasel väljakul. Kirik on visuaalkultuuris kujunenud Moskva üheks sümboliks. Kirik on Riikliku Ajaloomuuseumi filiaal.


Mõõtmisprobleem

Mõõtmisprobleem on kvantfüüsikaline probleem, kas ja kuidas lainefunktsioon kollapseerub.

Isoleeritud kvantsüsteem areneb ajas erinevate olekute lineaarse kooslusena vastavalt Schrödingeri võrrandile. Süsteemi mõõtmise korral on tulemuseks siiski alati mingi kindel olek ehk omaolek. Pärast mõõtmist on süsteemil see olek, kuid see jätkab kohe arengut vastavalt Schrödingeri võrrandile. Mõõtmine muudab midagi süsteemi juures, mis kutsub esile lainefunktsiooni kollapsi ehk süsteem muutub erinevate olekute lineaarsest kombinatsioonist üheks kindlaks olekuks. Mõõtmisprobleem seisnebki selles, et pole selgelt teada, millal lainefunktsioon kollapseerub ja millal areneb vastavalt Schrödingeri võrrandile.

Mõõtmisprobleemi tuntumaid näiteid on mõtteline eksperiment Schrödingeri kass, kus seatakse üles selline süsteem, kus kass on korraga elus ja surnud ning alles mõõtmisel kass muutub elusaks või surnuks.


Läiktorik

Läiktorik (Royoporus badius) on klassi Agaricomycetes torikulaadsete seltsi kuuluv seente liik.

Seene teine nimi on tõmmu torik ja see kuulus torikute perekonda.


Sooline düsfooria

Sooline düsfooria on stress, mida kogetakse vastukõla korral soolise identiteedi—isikliku tunnetuse oma soost—ja sünnil määratud soo vahel. Diagnostilist märgist soolise identiteedi häire kasutati 2013. aastani, mil anti välja diagnostikajuhend DSM-5. Seisund nimetati ümber häbimärgistamise tõttu, mida seostatakse sõnaga häire.

Soolist düsfooriat kogevad inimesed samastuvad sageli transsoolisusega.


Unterwart

Unterwart või Alsóőr on vald (Gemeinde) Austrias Burgenlandi liidumaal Oberwarti ringkonnas (ungari: Felsőőr). Küla asub Pinka jõe kallastel. Unterwart on üks kahest etniliste ungarlaste enamusega asulast Austrias. See on Ülem-Őrségi mikropiirkonna osa, väike ungari keele saar koos Oberwarti ja Siget in der Wartiga (Őrisziget).


Nikolai Piljugin

Nikolai Aleksejevitš Piljugin (vene keeles Николай Алексеевич Пилюгин; 18. mai (vkj 5. mai) 1908 Krasnoje Selo, Peterburi kubermang – 2. august 1982 Moskva) oli vene kosmosetehnikakonstruktor, eriteadlane rakettide ning raketi- ja kosmosekomplekside autonoomsete juhtimissüsteemide alal.

Nikolai Piljugin lõpetas 1935. aastal Baumani Moskva Mehaanika-Masinaehituse Instituudi.

1946. aastal sai Piljugin Moskvas asunud teadusinstituudi NII-885 (tänapäeval aktsisaselts Venemaa Kosmosesüsteemid) autonoomsete juhtimissüsteemide peakonstruktoriks.

Tema juhtimisel töötati välja ballistiliste rakettide R-1 ja R-7 (viis Sputnik 1 ja esimese kosmonaudi orbiidile), paljude kosmosesondide, kanderaketi Proton ja kosmosesüstiku Burani automatiseeritud juhtimissüsteemid.